
SKANDINAVIENS    STJERNE 


=  en  ntLtfiSLcmæe 


Vis  den  lil  venner  og  bekendte 


KLOSTEHTR/KKERIET 


Fra  missionens  præsidentskab. 

Nu  da  året  går  på  hæld,  kunne  jeg  lide  at  sige  et  par  ord  til 
Stjernens  læsere,  som  kan  hjælpe  dem  til  at  få  deres  tiende  og 
fasteoffer  i  orden,  således  som  de  er  skitseret  af  Kirken,  for  at 
vi  kan  adlyde  dem.  Det  er  ikke  nødvendigt  for  mig  at  gå  i  en- 
keltheder og  forklare,  hvad  der  menes  med  tiende.  Hvis  der  er 
nogen,  der  ikke  er  klar  over  det,  vil  jeg  bede  Dem  læse  Lære 
og  Pagter,  afsnit  119.  Det  ser  for  mig  ud,  som  om  det  altid  har 
været  svært  for  Kirkens  medlemmer  at  betale  en  ærlig  tiende. 
Vi  kan  gå  tilbage  til  Det  gamle  Testamente,  og  Herren  siger  til 
folket,  at  de  har  bedraget  ham  med  tiende  og  offerydelse.  Læs 
Malakias  3:8-10. 

Hvis  vi  bedrager  Gud,  skal  vi  ikke  blive  skuffede,  hvis  vi  har 
svært  ved  at  klare  os.  Herren  vil  ikke  velsigne  os,  hvis  vi  ikke 
adlyder  hans  befalinger.  »Jeg,  Herren,  er  forpligtet,  når  I  gør, 
hvad  jeg  siger,  men  når  I  ikke  gør,  hvad  jeg  siger,  har  I  intet 
løfte«. 

Herren  siger:  »Bring  hele  tienden  til  forrådshuset  (ikke  halv- 
delen eller  nogen  anden  del  deraf,  men  den  hele),  så  der  kan 
være  mad  i  mit  hus;  sæt  mig  på  prøve  dermed,  siger  hærskarer- 
nes Herre,  om  jeg  da  ikke  åbner  eder  himmelens  sluser  og  ud- 
øser velsignelse  over  eder  i  overmål«.  (Mal.  3:10).  Dette  er  en 
stor  velsignelse  hvis  vi  blot  vil  adlyde,  men  dette  er  ikke  den 
eneste  del  af  velsignelsen,  men  »Jeg  vil  for  eders  skyld  skræmme 
æderne,  så  at  de  ikke  ødelægger  eder  landets  afgrøde,  og  vin- 
stokken på  marken  skal  ikke  slå  eder  fejl,  siger  hærskarernes 
Herre.  Og  alle  folkene  skal  love  eder,  fordi  I  har  et  yndigt  land, 
siger  hærskarers  Herre.«  (Mal.  3:11-12).  Dette  er  Herrens  tale 
til  Malakias,  og  den  fortæller  ham,  hvad  folket  har  gjort,  og  hvad 
de  skal  gøre  for  at  blive  velsignet  af  Herren.  Vi  er  ikke  ander- 
ledes, vi  har  de  samme  love  og  de  samme  velsignelser.  Enok  og 
hans  by  blev  taget  op  til  Herren,  fordi  de  tjente  Herren  og  holdt 
hans  befalinger.  Vi  har  ingen  byer,  som  vil  blive  taget  op  til 
himlen,  men  vi  vil  alle  dø  en  dag,  og  vi  vil  ikke  komme  til  det 
sted  i  himlen,  vi  ønsker,  hvis  vi  ikke  bereder  os  til  det.  En  an- 
den forjættelse,  som  Herren  har  givet  os,  er,  at  hvis  vi  betaler 
vor  tiende,  skal  vi  ikke  brænde.  Den  siger  ikke,  at  vi  vil  brænde, 
hvis  vi  ikke  betaler  tiende,  men  den  siger  ganske  bestemt,  at  vi 
ikke  vil  brænde,  hvis  vi  betaler  vor  tiende,  så  hvis  vi  betaler, 
ved  vi,  at  vi  er  sikre,  og  velsignelserne  er  vore. 

Jeg  vil  gerne  give  Dem  nogle  råd  angående  tiendebetaling. 
Der  er  kun  een  rigtig  tid  at  betale  tiende  på,  og  det  er,  så  snart 
vi  modtager  vore  penge.  Hvis  vi  tjener  100  kroner,  som  vi  skal 
betale  tiende  af,  er  det  let  at  betale  10  kroner,  men  hvis  vi  bru- 
ger de  90  kroner  først  og  har  Herrens  10  kroner  tilovers,  er  det 
svært  at  betale  dem,  men  det  er  ikke  det  værste.  Hvis  vi  har 
brugt  vore  90  kroner,  kan  han  ikke  velsigne  os;  men  betal  Her- 
rens 10  kroner  først,  og  jeg  kan  love  Dem,  at  Herren  vil  velsigne 
Dem  med  de  90  kroner,  således  som  han  har  forjættet.  Herren 
fortalte  Malakias,  at  hans  folk  var  forbandet  med  en  forbandelse, 
ja  endog  hele  nationen,  fordi  de  havde  bedraget  ham.  Vi  kan  ikke 
vente,  at  han  skal  gøre  anderledes  med  os.  Så  vi  har  to  ting  til 
gunst  for  os:  en  velsignelse  forjættet  og  en  forbandelse  for- 
hindret. 

De  sidste  dages  hellige  er  et  lykkeligt  folk,  et  velsignet  folk, 
men  vi  er  ikke  så  lykkelige  og  heller  ikke  så  velsignede,  som  vi 
kunne  være,  hvis  vi  efterlevede  alle  evangeliets  principper.  Lad 
os  igen  henvise  til  Malakias;  Herren  taler  ikke  blot  om  tiende, 
men  han  siger,  vi  eller  dette  folk  har  ikke  betalt  deres  offer- 
ydelse. Dette  indbefatter  fasteoffer,  der  hjælper  de  fattige,  og  det 
budgetfond,  der  holder  vore  bygninger  i  god  stand  og  forbedrer 
dem.  Herren  venter  meget  af  os,  men  vi  venter  mere  af  ham.  Vi 
ønsker  en  bolig  hos  ham.  Den  bedste  måde  til  at  opnå  den,  er 
at  lægge  nogle  penge  i  Herrens  rige  her  på  jorden,  og  derved 
vil  vi  samle  skatte  i  himlen,  som  rust  ikke  kan  fortære  eller 
tyve  bryde  ind  og  stjæle.  Jeg  er  sikker  på,  at  den  bedste  måde 
til  at  få  smukke  gardiner  og  møbler  og  skønne  vinduer  i  vor 
bolig  der,  er  at  sende  lidt  penge  til  at  købe  disse  ting  for.  Hvis 
vi  vil  opbygge  Guds  rige  på  jorden  med  vort  arbejde  og  vor 
tiende  og  vore  offerydelser,  vil  han  opbygge  vort  rige  deroppe. 
De  husker,  at  Herren  sagde:  »Jeg  går  bort  for  at  gøre  en  plads 
rede  for  jer  ...  for  at  hvor  jeg  er,  der  skal  T  også  være.«  (Johs. 
14:2-3). 

Vi  må  lære,  at  med  mindre  vi  er  villige  til  at  adlyde  disse  love, 
kan  vi  ikke  arve  velsignelsen,  og  så  sikkert  som  vi  lever,  må 
vi,  hvis  vi  er  skyldige  i  at  bruge  Herrens  penge,  efter  at  vi  har 
indgået  den  pagt  med  ham,  at  vi  vil  gøre  hans  vilje  og  holde 
hans  befalinger,  vente  at  blive  fordømt  for  det.  Herren  gav  os 
alle  disse  love  og  befalinger  for  at  berede  os  til  at  arve  det 
celestiale  rige,  og  med  mindre  vi  kan  adlyde  loven,  kan  vi  ikke 
arve  dette  rige  med  al  dets  herlighed. 

Fasteoffer  og  tiende  i  den  danske  mission  er  gået  lidt  ned  i 
det  sidste  år.  Jeg  håber  dette  skyldes,  at  så  mange  af  vore  med- 
lemmer er  rejst  til  USA,  og  ikke  fordi  vi,  der  er  her,  undlader 
at  gøre  vor  pligt.  Vi  beder,  at  Herren  vil  velsigne  os,  men  med 
mindre  vi  efterlever  loven,  kan  vi  ikke  modtage  velsignelsen. 

Må  Herren  velsigne  os,  må  han  styrke  os,  så  vi  kan  se  nød- 
vendigheden af  at  efterleve  og  adlyde  de  love,  hvorefter  de  vel- 
signelser, vi  venter,  er  forudsagt,  så  vi  ikke  skal  blive  skuffet, 
beder  jeg  ydmygt  i  Jesu  Kristi  navn.  Amen. 

Junius  M.  Sorensen 
Missionspræsident 


Fortsat  artikel: 

I  EVANGELIETS  NET 

Historien  om 
ANNA     KARINE    GAARDEN    W I D T S O E 

Af  JOHN  A.  WIDTSOE 

Hun  fandt  snart  ud  af,  hvordan  hendes  stilling  var  i  det  lille 
samfund.  Søstrene  præsenterede  sig.  Budskabet  spredtes  som  en 
ild  blandt  hjemmene:  Anna  Gaarden  Widtsoe  og  hendes  søster 
var  kommet  tilbage  som  mormonmissionærer!  Da  søstrene  prø- 
vede at  finde  et  sted  at  bo,  lukkedes  alle  døre  for  dem.  Efter 

megen  overtalelse  tog  en  enfoldig  familie,  som  var  fremmed  på 
øen,  og  som  mente,  at  det  at  være  godgørende  var  en  kristen 
gerning,  dem  ind,  og  dér  blev  de,  medens  deres  egen  familie 
lukkede  døren  for  dem.  Intet  afskrækkede  de  to  søstre,  som, 
det  må  siges  til  deres  ros,  aldrig  manglede  mod,  fandt  indpas, 
hvor  kølig  modtagelsen  end  var,  i  hvert  eneste  hus  og  fik  en 
evangelisk  samtale.  Nabolandsbyen  Hovik  var  mere  tolerant, 
men  overfor  dem  gik  menneskelig  venlighed  intet  steds  til 
spilde.  Efter  nogle  få  dage  vendte  søstrene  tilbage  til  Trond- 
heim, bedrøvede  over  menneskers  hårdhjertethed,  men  beslutte- 
de på,  at  de  endnu  skulle  holde  møder  og  prædike  evangeliet  i 
Titran,  landsbyn,  hvor  de  var  født. 

Søstrene  besøgte  Tilran  og  nabo-landsbyerne  fem  gange  under 
deres  4%  års  missionsarbejde.  For  hvert  besøg  blev  modstanden 
mildere.  Til  sidst  blev  de  inviteret  ind  i  hvert  hjem  og  behandlet 
kongeligt.  Ved  de  sidste  to  besøg  holdt  de  møder  og  taLte  for  fulde 
husie  om  Jesu  Kristi  gengivne  evangelium.  Men  folk  var  bange. 
Præsten  aflagde  to  eller  flere  besøg  om  året.  Hvordan  skulle  de 
få  deres  forbindelse  med  mormonerne  og  hans  instruktioner  til 
at  stemme?  Søstrene  kunne  ikke  omvende  nogle  af  deres  slægt- 
ninge, men  fortidens  voldsoimme  fordomme  var  fjernet.  Dette  var 
til  stor  trøst  for  søstrene,  der  følte,  at  de,  eftersom  de  gentagne 
gange  havde  båret  vidnesbyrd,  havde  frigjort  sig  for  ansvar.  Men 
de  vedblev  dog  til  deres  dageis  ende  at  stå  i  stadig  forbindelse 
med  deres  slægt  i  Norge,  i  Titran  og  andre  steder  og  forsynede 
dem  med  mormon-litteratur. 

De  sidste  måneder  af  deres  mission  var  viet  til  intensiv  søgen 
efter  genealogiske  oplysninger.  De  fik  fat  i  folk,  der  kunne  hjæl- 
pe dem;  de  tilbragte  mange  uger  i  arkiverne,  og  de  besøgte  hver 
eneste  lokalitet,  hvor  die  mente,  at  medlemmer  af  familien  havde 
boet.  De  havde  til  en  vis  grad  heldet  med  sig  og  bragte  med  sig 
tilbage  en  sammenhængende  stamtavle,  som  blev  grundlaget  for 
den  større  stamtavle,  isom  nu  er  i  familiens  besiddelse.  Efter  bed- 
ste evne  forsøgte  disse  to  trofaste,  hengivne  Kristi  efterfølgere  at 
gøre  deres  pligt  mod  levende  og  døde,  mod  slægt  og  fremmed. 

Een  rejse  gemte  enken  næsten  til  slutningen  af  sin  mission,. 
Til  sidst  foretog  hun  imidlertid  rejsen  til  Namsos,  125  km  nord 
for  Tronheim.  Her  besøgte  hun  gamle  venner,  skolen,  som  hun 
havde  undervist  i,  og  de  resterende  af  sin  mands  kolleger.  Så  tog 
hun  endelig  mod  til  sig,  og  den  14.  august  1907  tog  hun  til  kirke- 
gården og  stod  længe  ved  sin  mands,  skolelærerens  grav.  »Min- 
derne fra  fortiden  fyldte  mit  hjerte  til  overflod«,  skriver  hun  i 
sin  dagbog.  Så  vendte  hun  tilbage  til  livet  på  jorden  med  dets 
pligter  og  velsignelser. 

Det  ville  fylde  et  stort  bind  at  fortælle  om  de  mange  oplevelser, 
som  de  kom  ud  for  som  missionærer.  Det  er  det  samme  med  en- 
hver missionærhistorie.  En  ting  er  sikker:  at  søstrenes  hengivne, 

uophørlige  og  intelligente  arbejde  resulterede  i  meget  godt.  De 
kunne  arbejde  og  få  adgag  til  muligheder,  der  ikke  var  indenfor 
de  mandlige  miss/ion  ærers  rækkevidde.  Der  er  en  bestemt  og  be- 
tydningsfuld plads  for  kviinder  i  kirkens  missionærsysitcim. 

Den  26.  oktober  1907  forlod  søstrene  Trondheim  for  at  rejse 
til  Christiania.  31.  Oktober  fik  de  deres  formelle  afløsning,  og 
den  dag  forlod  de  Norge  for  at  rejse  til  deres  hjem  i  Utah.  På 
vejen  besøgte  de  København,  Berlin  (hvor  hun  mødte  mrs.  Suså 
Young  Gates,  moder  til  den  ældste  søn«  hustru),  Paris,  London 
og  mange  andre  steder.  De  havde  stadig  smag  for  nye  scener  og 
mere  kundskab.  Den  21.  november  sejlede  de  fra  Liverpool  på 
s.s.  Dominion.  7.  deceimber,  kl.  12,30  kom  deres  tog  til  Ogden.  Dér 
tog  Johni  og  Osborne  imod  dem.  To  timer  senere  var  de  i  Salt 
Lake  City.  De  evige  bjerge  så  ned  til  dem  som  i  tidligere  tid.  De 
var  igen  tilbage  i  Zion.  Endnu  et  kapitel  var  afsluttet.  De  takkede 
Gud  for  hans  nåde.  Søstrene  sov  godt  den  nat. 

KAPITEL  XV. 
Modningsår. 

Enken  var  for  anden  gang  kommet  til  »Zions  dale«.  Hvordan 
ville  hun  finde  de  helliges  hjem  efter  disse  års  fraværelse?  Det 
var  det  spørgsmål,  der  optog  hende.  Dagen  efter  sin  ankomst,  i 
den  vestlige  sols  fulde  lys,  tog  enken  dalen,  bjergene  og  den  by, 
der  var  grundlagt  af  hemdes  folk,  i  øjesyn.  Alt  så  godt  ud,  selv 
om  naturen  syntes  afsveden  og  gold  i  modsætning  til  de  norske 
bjerges  yppighed.  Hun  var  glad  for  at  være  hjemme  igen.  Det 
var  hendes  hjem ! 

Som  det  var  hendes  sædvane  tog  hun  sindigt  og  nøgternt  stand- 
punkt til  livets  ispørgsimål.  Hun  havde  søgt  efter  og  fundet  sand- 
heden; hun  havde  talt  om  den  hjemme  og  ude;  derfor  måtte  den 
blive  hendes  støttestav  og  vejleder.  Gennem  dens  kraft  måtte  hun 
udvikle  sit  liv  til  at  blive  skikket  og  egnet  til  den  evige  høst.  Vir- 
keligheden af  hendes  gode  himmelske  Fader  blev  atter  præget  i 
hendes  sind,  Guds  Søns  selvopofrende  lederstilling  og  hans  sand- 
hedselsikende  profet,  Joseph  Smiths  høje  hverv.  Hendes  hjerte 
slog  varmt  ved  denne  strøm  af  taknemmelige  tanker.  Hvor  de 
Hellige  er,  der  er  mit  hjem! 

Tiderne  havde  slkiftet  for  hendes  familie.  Under  hendes  fra- 
vær i  missioinismarken  havde  Osborne  giftet  sig  med  Rose  (Ro- 
setta  Rebekah)  Homer,  en  charmerende,  dygtig  ung  kvinde,  som 
stammede  fra  en  udmætfket  pioner-familie.  Han  havde  truffet 
hende,  medens  han  studerede  ved  Utah  State  Agricultural  College. 
Han  og  hans  brud  boede  i  Salt  Lake  City,  hvor  han  hurtigt  avan- 
cerede ved  de  sidste  dages  helliges  universitet,  for  til  sidst  at 
blive  universitetets  rektor.  Efter  at  John  midlertidigt  havde  været 
ansat  ved  Brigham  Young  universitetet,  var  han  kommet  tilbage 

Familien  genforenet. 

til  Utah  State  Agricultural  College,  hvor  han  virkede  som  præsi- 
dent (Rektor)  for  denne  institution.  Hun  var  ikke  mere  en  frem- 
med i  et  fremmed  land. 

Efter  sin  hjemkomst  fra  missionsmanken  besøgte  hun  først  sin 
søn  Osborne  og  hans  familie  i  Salt  Lake  City;  så  var  hun  hos 
John  og  hams  ifamiMe.  Hun  tog  derefter  fast  bopæl  i  Salt  Lake 
City,  hvor  noget  senere  hendes  hjem,  en  lille  moderne  villa,  blev 
bygget.  Adressen  var  310  Wall  Street.  Nu  er  den  revet  ned  for  at 
gøre  plads  for  Utah  State  Capitol  og  dens  lokaliteter.  Livets  ydre 
'behageligheder  var  nu  hendes,  men  dem  tænkte  hun  i  virkelig- 
heden ikke  så  meget  på. 

Hun  begyndte  straks  at  opsøge  dem,  hovedsagelig  emigranter, 
men  også  mange  andre,  som  trængte  til  trøst  og  vejledning.  Som 
før  i  tiden  blev  hendes  hjem  et  samlingssted  for  drømmende 
ungdom  og  desillusioneret  alderdom.  Begge  kategorier  skænkede 
hun  styrke  og  inspiration.  Hun  blev  en  livskunstner  for  de 
mange,  der  kom  i  hendes  hjem.  Hun  fremhævede  altid  sine  ud- 
talelser med  evangeliets  sandheder.  Hun  harmedes  hurtigt,  når 

nogen  i  mindste  måde  søgte  at  bagvaske  Joseph  Smiths  guddom- 
meligt inspirerede  arbejde,  han,  som  for  hende  var  vor  tids  ud- 
valgte fortolker  af  Jesus  Kristus.  Snesevis  af  mænd  og  kvinder 
bærer  vidnesbyrd  om  den  åndelige  trøst  og  de  sunde  og  praktiske 
råd,  som  de  fik  af  »søster  Widitsoe«. 

Et  medlem  af  kirken,  der  nylig  var  ankommet,  og  som  ikke 
fandt  forholdene  efter  sin  smag,  beklagede  sig  bittert  over  kirken 
og  folket.  Enken  satte  ham  straks  på  plads:  »Vi  er  kommet  her 
for  at  opbygge  Zion,  ikke  for  at  rive  den  ned«.  Det  budskab  æn- 
drede et  livsløb. 

En  ung  pige,  der  var  .kunstnerisk  begavet,  tog  hun  sig  straks  af 
og  hjalp.  Hendes  egen  natur  havde  fra  barnsben  bevæget  sig  i  de 
åndelige  tings  rige.  Digtere,  malere,  billedhuggere,  ja,  alle,  som 
var  i  besiddelse  af  skabende  kraft,  omfattede  hun  med  kærlig- 
hed og  opmuntrede,  for  hun  troede,  at  de  bragte  liv  i  den  materi- 
elle eksistens.  Den  unge  kunstnerindes  kamp  blev  lettere,  da 
enken  sagde:  »Du  har  evner  og  talent,  verden  trænger  til  dig; 
giv  ikke  op,  du  vil  nå  dit  mål«. 

De  fattige  tog  hun  sig  af  på  samime  måde.  Hun  kunne  ikke  sige 
nej  til  de  fattiges  bønner.  Derfor  gav  hun  af  sine  egne  små  ind- 
tægter, så  hun  ofte  selv  måtte  mangle.  Dog,  når  hun  spiste  sit 
tarvelige  måltid,  der  undertiden  bestod  af  tykmælk  og  kartof- 
ler (et  sundt  måltid),  plejede  hun  at  sige,  at  det  smagte  dejligt, 
fordi  hun  vidste,  at  den,  der  sidst  havde  aflagt  hende  besøg, 
havde  nok  at  spise.  De  fattige  elskede  hende. 

Under  alt  dette  var  hun  lige  så  aktiv  i  kirken  og  i  kommunale 
sager,  som  hun  kunne  være.  Blandt  skandinaverne  var  hun  altid 
parat  til  at  arbejde  i  forskellige  komiteer.  Hun  tog  del  i  arbejdet 
i  Kvindelig  hjælpeforening,  som  hun  tilhørte.  Hun  var  med  til  at 
stifte  et  norsk  litterært  selskab,  Norrønna-Laget,  som  lagde  vægt 
på  litterære  studier  sammen  med  selskabelige  sammenkomster. 
Hun  var  medlem  af  Utah  Women's  Press  Club,  en  gruppe  af 
Utahs  kvindelige  skribenter,  som  hun  var  præsident  for  i  en 
periode.  Når  norsk-amerikanerne  fejrede  den  norske  uafhængig- 
hedsdag, var  hun  og  hendes  søster  blandt  de  aktive.  Enken  var 
altid  i  besiddelse  af  iver  og  interesse  for  ny  kundskab. 

Hun  interesserede  sig  meget  for  kommunale  og  politiske  for- 
hold, thi  hun  troede,  at  en  god  regeringsform  afhang  af  de 
mænds  og  kvinders  karakter,  der  blev  valgt  til  de  forskellige 
embeder.  Derfor  arbejdede  hun  under  valgkampagner  for  de  kan- 
didater, som  hun  mente  bedst  egnede  sig  til  at  udføre  et  arbejde 
i  det  offentliges  tjeneste.  Hendes  søster  var  lige  så  aktiv  i  så- 
danne sager. 

Fra  barn  af  var  hun  og  hendes  søster  blevet  undervist  i  hånd- 
arbejde og  satte  altid  pris  på  håndlavede  ting,  især  hvis  de  sam- 
tidig tjente  huslige  formål.  Denne  påskønnelse  var  ikke  blot  af 
teoretisk  art,  thi  søstrene  var  altid  beskæftiget  med  et  eller  an- 

364 

»Skandinaviens  Stjerne«  i  hvert  hjem! 


den  håndarbejde,  som  de  ved  lejlighed  udstillede.  Ved  et  slags 
købestævne  i  Utah  modtog  søster  Widtsoe  diplom  for  det  bedste 
broderi  og  hendes  søster  for  det  bedste  træskærerarbejde,  der 
var  udstillet.  Deres  medfødte  sans  for  skønhed  hjalp  utvivlsomt 
meget  i  disse  former  for  hjemmearbejde.  Vor  tids  filosofer  til- 
skynder folk  i  denne  maskinalder  til  at  beskæftige  sig  med  et 
eller  andet  håndarbejde,  både  som  et  middel  til  at  udfylde  le- 
dige stunder  og  som  en  forholdsregel  mod  sociale  forstyrrelser, 
som  ofte  er  et  resultat  af  udelukkende  maskinproduktion.  Sjæl 
og  legeme  er  nøje  knyttet  sammen.  Det  sundeste  menneske  er 
det,  som  på  rette  måde  bruger  alle  sine  evner. 

Hun  udfyldte  mange  poster,  som  årene  gik.  Hun  gik  altid  til 
sine  møder  i  tabernaklet  og  i  wardet  og  fik  megen  glæde  deraf. 
Hun  elskede  at  høre  præstedømmet  diskutere  evangeliets  prin- 
cipper. Hun  tænkte  også  på  sine  afdøde  slægtninge  ved  at  gøre 
tempelarbejde  for  dem,  selv  om  den  største  byrde  af  det  ar- 
bejde påhvilede  hendes  søster  Petroline. 

En  vanskelighed  måtte  søster  Widtsoe  slås  med  i  sit  liv.  Hun 
var  en  moden  kvinde  på  34  år,  da  hun  kom  til  Amerika,  en  al- 
der, i  hvilken  det  er  vanskeligt  at  lære  et  fremmed  sprog  uden 
akcent.  Hun  opnåede  færdighed  i  at  læse  og  skrive  engelsk  og 
forstå  det  talte  ord.  Men  ganske  naturligt  følte  hun  sig  friere  i 
brugen  af  sit  modersmål.  Hun  følte  altid  en  vis  indre  forlegen- 
hed, når  hun,  som  hun  vidste,  talte  engelsk  på  sin  gebrokne 
måde.  Sprog  er  en  af  de  alvorligste  hindringer  og  skranker  mel- 
lem mennesker.  Manglende  evne  til  at  forstå  hinanden  fører  til 
misforståelse  og  mistro.  De,  der  taler  et  lands  sprog,  forstår 
ofte  ikke  at  vurdere  de  fremmedes  og  indvandrernes  egenska- 
ber, blot  fordi  disse  ikke  kan  lægge  sig  den  rigtige  akcent  til 
eller  hurtigt  nok  anvende  sproget.  Dette  var  meget  tydeligt  i  be- 
gyndelsen af  Utahs  historie,  da  det  blev  befolket  af  mormoner 
fra  mange  fremmede  lande.  I  virkeligheden  var  de  indfødte 
amerikanere  ikke  fri  for  uvenlighed,  der  skyldtes  uvidenhed,  i 
deres  synspunkter  og  behandling  af  emigranten.  Ihvertfald  følte 
enken  sig  handicappet  i  sin  løbebane  blandt  sit  udvalgte  folk 
på  grund  af  sin  gebrokne  engelske  akcent,  som  ikke  var  blevet 
bedre  af  årene  i  missionsmarken,  og  hun  brugte  derfor  mere 
end  nogensinde  sine  evner  og  sin  energi  blandt  folk  af  sin  egen 
nationale  afstamning. 

Fritiden  i  denne  periode  af  hendes  liv  gav  næring  til  den 
skabende  kraft,  som  hun  havde  fået  i  vuggegave.  Hun  havde 
udtrykt  sig  i  prosa  og  poesi  fra  barndommen,  men  talentet  havde 
nødtvungent  slumret  under  de  hårde,  vanskelige  år  i  livets 
midte.  Nu  blev  ønsket  om  at  udtrykke  sig  litterært  vakt  påny. 
Poesi  blev  hovedafløbet  for  hendes  følelser.  Hendes  vers  afspej- 
lede   hendes    egne    sindsstemninger    så    vel    som    stemningerne 

i  den  storslåede  natur  i  det  land,  hvor  hun  boede  og  havde  boet. 
Til  tider  nåede  hun  de  virkelige  højder  i  poetisk  udtryksform 
og  billedpragt,  og  sjældent  skrev  hun  blot  vers.  Hun  skrev 
naturligvis  på  norsk.  Det  ville  være  unyttigt  at  forsøge  at  gen- 
give hendes  arbejder  på  engelsk  —  poesi  er  i  almindelighed 
umuligt  at  oversætte  —  men  titlerne  på  hendes  digte  viser,  at 
vision  og  følelse  har  været  omfattende.  Især  fik  verdens  skøn- 
hed og  dens  folk  hende  til  at  svinge  sig  op  i  poetiske  højder. 
Hendes  kunst  var  altid  ærbødig.  Nogle  af  hendes  digte  blev  op- 
taget i  Bikuben  (en  norsk-dansk  avis  i  Salt  Lake  City),  andre  i 
den  skandinaviske  presse  i  øststaterne;  de  fleste  af  dem  findes 
som  manuskripter.  Hendes  digte  gøres  levende  ved  dybe,  åndelige 
følelser,  iklædt  en  levende,  skønhedselskende  fantasi  - —  det  er 
i  sandhed  digte.  Hendes  kæreste  ønsker  var  fæstnet  på  papiret 
i  linier,  der  rimer  og  er  taktfaste.  Selv  hendes  begravelsesønske 
var  efterladt  i  en  hjertegribende  strofe.  At  være  i  besiddelse  af 
og  at  kunne  bruge  de  skabende  evner  gav  hende  megen  sand 
trøst. 

Hun  glædede  sig  over  fyndord,  skabt  af  menneskelig  visdom, 
og  karakteristiske  for  Norge  så  vel  som  for  andre  lande,  og  hun 
skabte  i  virkeligheden  en  udmærket  samling  af  en  sådan  hver- 
dagens visdom.  Hun  tilføjede  nogle  af  sine  egne.  Følgende  ud- 
drag giver  en  idé  om  denne  samlings  art: 

Hun,  som  sjældent  spinder,  ved  ikke,  hvor  hun  skal  finde 
Spinderok  eller  Garn. 

En  lang  Rejse  gør  en  let  Byrde  tung. 

Eet  Menneske  kan  kaste  en  Haandfuld  Fjer  op  i  Luften,  men 
en  hel  Nation  vil  maaske  ikke  kunne  samle  dem. 

Bagtalelse  og  Løgn  kan  muligvis  høre  op,  men  Virkningen 
deraf  vil  aldrig  ophøre. 

Hvis  du  ønsker  at  sige  noget,  der  ikke  vil  blive  gentaget,  tal 
da  godt  om  din  Næste  og  Ven. 

Nød  lærer  nøgen  Kvinde  at  spinde. 

Der  skal  en  stærk  Ryg  til  at  bære  gode  Dage. 

Børn  udfører  Børns  Arbejde. 

Ligegyldigt  hvor  langt  Maagen  flyver,  bruger  den  de  samme 
Vinger. 

Mine  Forældre  behøver  ikke  at  have  været  daarlige,  fordi  jeg 
er  det. 

Selv  om  Jorden  brændte,  maatte  vi  blive  paa  den. 

Den,  der  vil  gøre  enhver  tilpas,  maa  staa  tidligt  op  om  Morge- 
nen. 

Store  Ord  og  smaa  Gerninger  gaar  sædvanligvis  i  Spand  sam- 
men. 

Stor  Kundskab  og  sand  Kultur  er  ikke  det  samme.  Sand  Kultur 
kan  findes  i  Arbejderens  Hytte,  for  der  er  mange  Ting,  der  ikke 
kan  købes  for  Penge. 

Rdesindede  og  ondskabsfulde  Mennesker  kræver  de  største 
Dyder  hos  deres  Næste. 

De,  der  opstiller  de  fleste  Betingelser  for  deres  Lykke,  er  de 
ulykkeligste. 

Hun  havde  også  tid  til  at  glæde  sig  over  den  prosa  og  poesi, 
der  er  skabt  af  alle  tiders  største  ånder.  Hun  læste  med  klogskab. 
I  hendes  velforsynede  bibliotek,  som  så  slidt  ud  på  grund  af  flit- 
tig brug,  spændte  emnerne  fra  videnskab  over  historie  og  filo- 
sofi til  religion.  Hun  glædede  sig  som  et  barn  over  Nordens 
rige  litteratur,  som  hun  var  blevet  opfødt  med  i  sin  ungdom. 
Hun  citerede  ofte  de  kloge  udtalelser,  som  findes  i  de  gamle 
norske  sagaer.  Men  mest  slidt  og  oftest  læst  var  Bibelen,  Mor- 
mons Bog  og  Kirkens  andre  værker.  Billig  og  værdiløs  litteratur 
gik  i  papirkurven  uden  dikkedarer.  Kulturens  ånd  fandtes  i 
hendes  hjem. 

Tidens  begivenheder  holdt  hendes  interesse  fangen.  Hun  læste 
i  dem  den  menneskelige  viljes  virksomhed,  opsat  på  sandhed 
eller  løgn.  Da  den  første  verdenskrig  brød  ud,  og  før  Amerika 
var  gået  med,  sagde  hun  forsigtigt:  »Studer  lederne,  og  lad  jeres 
følelser  rette  sig  derefter.  Tyskland  lider  under  dårlig  ledelse,  som 
må  overvindes.«  Hun  fulgte  lokalpolitikens  krumspring,  somme- 
tider med  morskab.  »Det  gør  ikke  så  meget,  hvem  der  vinder«, 
plejede  hun  at  sige,  »blot  vinderen  er  ærlig«.  Der  var  intet  kom- 
pliceret i  hendes  sind  angående  de  menneskelige  forhold;  de 
var  et  resultat  af  individuel  egnethed  eller  uegnethed.  Det  en- 
kelte menneske  var  det,  der  optog  hende. 

(Fortsættes). 


Tanker  ved  afløsningen  som  missionær. 

Når  dette  læses,  er  jeg  afløst  fra  min  mission,  og  2  år  er  forsvundet, 
som  om  de  var  2  måneder. 

Da  søster  Kaiser  bad  mig  om  at  skrive  en  lille  smule  til  Stjernen, 
så  faldt  det  i  mine  tanker,  at  det  sikkert  ville  være  mest  naturligt  at 
nævne  lidt  om  min  mission.  Jeg  har  lært  meget  i  de  to  år,  der  er  gået, 
og  det  har  styrket  mig  og  hjulpet  mig,  og  jeg  er  sikker  på,  at  det  har 
givet  mig  en  ballast  for  livet,  en  ballast,  som  vil  have  uendelig  stor  be- 
tydning. 

Først  af  alt  har  jeg  lært,  at  en  mission  ikke  er  nogen  »dans  på  ro- 
ser«. Når  man  først  begynder,  maler  man  alt  i  rosenrøde  farver,  alt 
er  så  dejligt,  og  ingenting  er  i  stand  til  at  knække  én.  Men  som  tiden 
går,  kommer  der  andre  farver  end  lige  netop  den  rosenrøde  ind  i  bil- 
ledet, der  kommer  mismodets  grå  og  sorgens  sorte,  men  igen  og  igen 
skinner  dog  lykkens  og  glædens  klare  og  rene  farver  igennem. 

I  begyndelsen  er  der  mange  ting  at  vænne  sig  til.  De  rent  ydre: 
hatten,  slipset  og  jakken  er  ikke  de  værste  hele  tiden.  Man  har  mange 
andre  nye  ting  at  vænne  sig  til.  Man  bliver  sat  sammen  med  en  anden 
ung  mand,  og  ligegyldigt  hvor  forskellige  man  måtte  være,  så  må  ens 
egen  personlighed  dæmpes,  man  må  lære  de  ting,  ens  kammerat  alle- 

rede  har  lært,  eller  man  må  undervise  ham  i  de  ting,  han  ikke  har 
lært.  Man  kører  under  et  stærkt  pres  hele  tiden,  og  det  hele  må  ske 
uden  mislyde  af  nogen  art,  for  når  mislydene  kommer  ind,  går  den 
Helligånd  ud,  og  så  vil  forkyndelsen  af  evangeliet  være  tom  og  gold. 

Man  må  vænne  sig  til  at  gå  op  og  ned  ad  trapper,  og  det  er  en  for- 
andring fra  at  sidde  på  en  kontorstol  hele  tiden.  Man  må  vænne  sig  til 
uhøflige  mennesker,  til  at  smile  ligemeget,  hvad  der  sker,  eller  hvad 
der  bliver  sagt  til  én,  til  at  sige  »Undskyld«,  selvom  fejlen  ikke  er 
ens  egen.  Man  må  vænne  sig  til,  at  medlemmer  bliver  en  lille  smule 
fornærmede  over,  at  man  tilsyneladende  ikke  har  tid  til  at  besøge 
dem.  (Matt.  9:12).  Det  er  en  virkelig  lektion  i  ydmyghed,  tålmodighed 
og  tolerance. 

Ja,  men  glæden  er  dog  den  største  del.  Glæden  ved  at  få  lov  til  at 
bære  sit  vidnesbyrd,  glæden  ved  at  tale  med  venlige  og  dybt  religiøse 
mennesker,  glæden  ved  at  se  trofaste  medlemmer  arbejde  ihærdigt  for 
Herrens  sag,  glæden  over  at  have  myndighed  og  kaldelse  til  at  præ- 
dike evangeliet,  og  glæden  ved  at  se  undersøgere  vokse  i  forståelsen  af 
evangeliet. 

Lad  det  være  mit  vidnesbyrd  til  alle.  Maleriet  fra  min  mission  er 
færdigt,  og  det  indeholder  heldigvis  skygger  og  mørke  farver,  men 
deres  vigtigste  opgave  er  netop  at  fremhæve  de  rene  og  klare  farver. 
Herren  har  velsignet  mig  i  overmål  igennem  disse  to  år,  han  har  un- 
dervist mig,  og  —  tror  jeg  —  modnet  mig.  Alt  hvad  jeg  er,  og  alt  hvad 
jeg  har  udført,  skylder  jeg  denne  kirke,  så  de  følelser,  jeg  har  nu 
ved  slutningen  af  min  mission,  er  glæde,  lykke,  tilfredshed  og  tak- 
nemlighed. 

Ældste  W.  S.  Rønne,  distriktspræsident,  Aalborg. 


At  være  menigt  medlem  i  Jesu  Kristi  Kirke 
af  Sidste  Dages  Hellige. 

De  missionærer,  som  de  Sidste  Dages  Helliges  Kirke  har  udsendt  til 
vor  egen  by,  ser  vi  jo  jævnligt,  da  en  stor  del  af  deres  arbejde  er 
iblandt  os.  Ved  søndagsskole-møder,  og  i  det  hele  taget  ved  alle  Kir- 
kens møder  og  gudstjenester,  møder  vi  dem,  og  vi  møder  tillige  andre 
sidste  dages  hellige,  både  andre  missionærer  —  også  nogle  der  har 
Kirkens  præstedømme  —  og  derudover  en  hel  del  »menige«  medlem- 
mer. Og  hvad  vil  det  så  sige,  at  være  en  af  disse  3  grupper?  Ja,  præste- 
dømmet er  jo  de  af  Kirken  ved  Helligånden  ordinerede  mænd,  som  i 
kraft  heraf  udøver  kirkelige  handlinger  og  er  særlig  beskikket  af  Kir- 
ken. Missionærerne  fra  Saltsøstaden,  hvor  Jesu  Kristi  Sidste  Dages  Hel- 
lige har  deres  synlige  og  åndelige  centrum  og  i  tidens  fylde  vil  få  deres 
forløsnings  centrum  i  det  forjættede  land  —  disse  missionærer  —  ja, 
det  ved  vi  jo  så  godt  —  skal  forkynde  evangeliets  budskab  og  søge  at 
udbrede  Herrens  Kirke.  Men  hvad  med  den  tredie  kategori:  de  »me- 

nige«?  Har  de  ingen  religiøse,  kirkelige  opgaver?  Ja,  vi  ved  godt,  at  de 
her,  i  Jesu  Kristi  Kirke  af  Sidste  Dages  Hellige,  har  fundet  ind  til  det 
sted,  hvor  forløsningen  vil  komme  fra,  og  derfor  kan  de  her  trygt  ar- 
hejde  på  deres  sjæls  udvikling  og  forløsning  —  og  her  er  der  meget  at 
arbejde  med  for  enhver  —  men  er  dermed  så  alt  i  orden  og  gjort?  Ja, 
Kirken  kræver  ikke  mere  af  os,  end  at  vi  skal  arbejde  på  vor  sjæls  frel- 
se —  men  det  er  jo  dog  et  krav,  der  også  er  stillet  både  præstedømmet 
og  missionærer.  Det  er  jo  noget,  vi  alle  skal  gøre. 

Læser  vi  i  1.  Nephi,  kapitel  13,  vers  37,  eller  i  2.  Nephi,  26.  kapitel, 
vers  30,  så  får  vi  et  indtryk  af,  at  der  er  noget  også  for  de  »menige«, 
og  til  en  vis  grad  kan  derfor  det  ord,  der  nævnes  i  Almas  Bog,  17.  ka- 
pitel, vers  11,  gælde  for  de  menige  i  Herrens  Helliges  Kirke:  at  være 
missionærer  ved  deres  eksempel.  Og  deri  ligger  en  opgave,  der  er  langt 
større  end  blot  at  »falde  til  ro«  efter  at  have  fundet  Herrens  fårefold 
og  være  kommet  derind;  fordi:  mennesker  ude  omkring,  som  ikke 
kender  de  sidste  dages  hellige,  vil  altid  se  med  megen  skepsis  og  med 
strenge  øjne  på  os,  der  er  indenfor  —  de  forventer,  omend  ubevidst,  at 
se  synlige  resultater  i  vort  jordiske  liv  af  vort  tilhørsforhold  til  Jesu 
Kristi  Kirke.  Ganske  vist  sætter  de  i  ordet  »Hellige«  et  så  højt  begreb, 
som  vi  ikke  tør  vove  at  tillægge  mennesker,  men  dette  gør  dem  kun 
yderligere  strenge  i  deres  dom.  Derfor  er  det,  selv  for  »menige«  ikke 
nok  at  arbejde  på  egen  frelse,  men  vi  må  samtidigt  huske  på,  at  vi 
repræsenterer  Jesu  Kristi  Kirke  —  ligegyldigt  hvor  vi  står  i  det  dag- 
lige liv  —  og  derfor  ikke  må  vække  forargelse  eller  andet  mishag  ved 
egen  skyld,  men  tværtimod  skal  være  missionærer  allesammen,  hver  på 
sit  sted  og  på  den  måde,  han  eller  hun  føres  til  ved  Guds  ledelse.  Men 
til  således  at  udfylde  bele  vort  kald  på  jorden  —  og  i  særdeleshed  i 
netop  den  kirke,  vi  tilhører,  er  der  een  ting,  vi  aldrig  må  undvære: 
absolut  ydmyghed  for  Gud  og  ønsket  om  at  tjene  ham.  Så  vil  Han  også 
hjælpe  os  til  at  udfylde  vor  plads  —  i  Jesu  Kristi  Kirke  af  Sidste 
Dages  Hellige! 

Valdemar  Rohde,  Kolding. 


HUSK  AT  MELDE  FLYTNING! 

Hver  eneste  måned  får  vi  et  antal  Stjerner  retur  med  påskrif- 
ten »Flyttet,  hvorhen  vides  ikke«  eller  »Ubekendt  efter  adres- 
sen«. For  at  undgå  standsning  i  forsendelsen  eller  i  bedste  fald 
forsinkelse  af  leveringen,  beder  vi  venligst  abonnenter,  som 
flytter,  om  i  god  tid  at  meddele  deres  nye  adresse. 

Abonnenter,  som  emigrerer,  bedes  meddele  os  deres  adresse 
i  Amerika,  inden  de  rejser.  Stjernen  vil  da  portofrit  blive  sendt 
til  den  nye  adresse. 

Personlige  nyheder  fra  nær  og  fjern. 

Bryllup  i  USA:  Tidligere  missionær  i  den  danske  mission,  Willis  O. 
Gurr,  er  den  17.  september  i  St.  George  Tempel  blevet  viet  til  Shirley 
Nelson.  Stjernen  ønsker  hjertelig  til  lykke! 

Bryllup  i  København:  Lørdag  den  9.  oktober  viedes  i  København  sø- 
ster Lillian  Jacobsen,  datter  af  søster  Fanny  Jacobsen  og  afdøde,  tidli- 
gere mangeårig  leder  af  Københavns  grens  sangkor,  broder  Valdemar 
Jacobsen,  til  Aage  Kjær  Jensen.  Stjernen  ønsker  det  unge  par  hjertelig 
til  lykke! 

Hilsen  fra  USA:  Tidligere  missionær  i  den  danske  mission,  Val  Gene 
Day,  som  for  tiden  tjener  i  den  amerikanske  hær,  sender  de  hjerte- 
ligste hilsener  til  missionærer,  søskende  og  venner  i  Danmark. 

Sølvbryllup  i  København:  Broder  og  søster  Jacob  Jensen,  Genfor- 
enings Plads  1,  kan  den  13.  november  fejre  sølvbryllup.  Stjernen  ønsker 
hjertelig  til  lykke! 

Fødselsdage: 

København:Den  12.  november  fylder  broder  Robert  Lanthau  Jen- 
sen 60  år.  Hjertelig  til  lykke! 

Silkeborg:  Den  15.  november  fylder  broder  Kristian  Lundgaard 
Brask  Sørensen  60  år.  Hjertelig  til  lykke! 

Aalborg:  Den  27.  november  fylder  søster  Astrid  Bukke  60  år.  Hjerte- 
lig til  lykke! 


Referater  fra  distriktskonferencerne. 
Odense  distrikt,  25.,  26.  og  27.  september. 

Konferencen  indledtes  med  en  koncert  lør- 
dag aften,  hvor  Odense  grens  kor,  afvekslende 
med  kvartet,  violinsolo,  klaversolo  og  sangso- 
lo, udførte  programmet  på  glimrende  måde. 

Missionspræsident  Junius  M.  Sorensen  takke- 
de koret  og  talte  om  sangens  betydning,  og 
han  sagde,  at  vi  skulle  bruge  vore  stemmer, 
fordi   de   er  de  mest   fuldkomne  instrumenter, 

der  findes.  Tilstede  140. 

Distriktspræsident  _  ,  ,     _  OA      ,,    ,  ,.  . 

William  J.  Murri.  Søndag    morgen    kl.    8,30    afholdtes    præste- 

dømsmøde  og  Kvindelig  hjælpeforenings  mode. 

Under  præstedømsmødet   blev   fire   brødre   ordineret.   Efter    denne 

handling  hørte  vi  en  tale  af  2.  rådgiver  i  missionspræsidentskabet, 

præsident  Ernest  Anton  Jensen.  Han  sagde,  at  vi  skulle  ære  det  kald, 

vi  har  indenfor  præstedømmet,  og  at  vi  har  et  meget  stort  ansvar, 

men  vi  får  også  de  rigeste  velsignelser.  Hvor  meget  er  givet,  kræves 
der  meget.  Han  talte  også  om  præstedømmets  magt.  Derefter  bad  præ- 
sident Jensen  broder  Erik  Andersen  om  at  oplæse  en  skrivelse  om 
fremkomsten  af  Den  kostelige  Perle.  Den  næste  taler  var  missionspræ- 
sident  Junius  M.  Sorensen,  der  sagde,  at  vi  må  efterleve  evangeliet  og 
holde  fast  ved  vort  vidnesbyrd,  for  det  er  vanskeligt  at  få  tilbage,  når 
vi  engang  har  mistet  det.  Til  slut  talte  han  om  Bibelen  og  Mormons 
Bog.  Tilstede  21. 

Samtidig  afholdt  Kvindelig  hjælpeforening  møde  under  ledelse  af 
søster  Mary  G.  Sorensen.  Præsidentinden  for  Odense  Kvindelige  hjæl- 
peforening, søster  Edith  Andersen,  talte  over  emnet:  »Hvordan  kan  vi 
tjene  Herren  bedst?«  og  søster  Mary  G.  Sorensen  over  »Vælg  i  dag, 
hvem  I  vil  tjene«.  1.  rådgiver  i  missionspræsidentskabet,  præsident 
Ejnar  Nielsen,  talte  dernæst  om,  hvordan  vi  kan  give  ungdommen  en 
god  start.  Tilstede  ca.  30. 

Kl.  10  afholdtes  søndagsskole,  hvor  de  forskellige  klasser  i  tale  og 
sang  viste,  hvad  de  havde  lært.  Børnene  talte  om  »Du  skal  ære  din 
fader  og  din  moder«  og  »Hvordan  kan  jeg  hjælpe  til  at  gøre  vort 
hjem  mere  lykkeligt?«  Forskellige  brødre  og  søstre  talte  om  følgende 
emner:  »Hvordan  kan  jeg  berede  mig  for  ægteskab?«,  »Lev  et  rent 
liv«,  »Hvad  hjemmet  betyder  for  mig«,  »Hvordan  kan  vi  skabe  et 
lykkeligt  hjem?«  og  »Familien  for  evig  tid«.  Tilstede  ca.  95. 

Kl.  14  afholdtes  nadvermøde.  Efter  at  en  ny  søster  havde  fået  hånds- 
pålæggelse, og  Kirkens  og  missionens  autoriteter  var  opretholdt,  talte 
distriktets  missionærer  over  emnet:  »Familien  for  tid  og  evighed«. 
Tilstede  75. 

Konferencens  sidste  møde  begyndte  kl.  19.  Søster  Mary  G.  Sorensen 
talte  først  til  os  og  sagde  bl.  a.,  at  vi  har  fået  to  befalinger:  »Du  skål 
elske  Herren  din  Gud«  og  »Du  skal  elske  din  næste  som  dig  selv«,  og 
hvis  vi  elsker  vor  næste,  vil  vi  ikke  kritisere  dem,  men  hjælpe  dem. 
Søster  Sorensen  talte  også  om  Kvindelig  hjælpeforening  og  sagde,  at 
det  er  enhver  kvindes  pligt  som  medlem  af  Kirken  at  være  medlem 
af  Kvindelig  hjælpeforening,  og  til  slut  bar  hun  sit  vidnesbyrd. 

Vi  hørte  derefter  præsident  Ejnar  Nielsen,  der  takkede  koret,  fordi 
de  havde  sunget  en  speciel  sang  for  ham  lige  før  hans  tale.  Han  sagde 
dernæst,  at  verden  lever  i  frygt,  og  derfor  er  det  en  stor  trøst  for  os 
at  vide,  at  der  er  en  Gud,  der  styrer  os.  Hvorfor  hører  vi  da  om  krig 
og  krigsrygter?  Det  er  fordi  mennesket  ikke  vil  lytte  til  Guds  råd  og  se 
hans  ledende  hånd  i  alting.  Når  jorden  er  forbandet,  er  det  menne- 
skenes skyld,  og  derfor  revser  Gud  sine  børn.  Dernæst  citerede  han 
en  sang,  som  Apostel  Ezra  Taft  Benson  havde  citeret  ved  en  konfe- 
rence i  Amerika:  »Stol  på  Gud  og  gør  kun  ret.«  Er  vi  trofaste  overfor 
Gud?  Gud  ønsker,  vi  skal  være  ydmyge  og  ikke  stolte.  Mon  vi  har 
den  rette  ydmyghed?  Har  vi  en  jernstang  til  støtte,  behøver  vi  ikke 
at  frygte,  for  så  er  det  Gud,  der  leder  os.  Lad  os  bygge  på  en  fast 
og  urokkelig  tro  på  Gud.  Den  næste  taler  var  præsident  Ernest  An- 

ton  Jensen,  der  talte  om  skriftstedet  af  Paulus:  »Jeg  skammer  mig 
ikke  over  evangeliet«.  Hvis  vi  skammer  os  over  evangeliet,  vil  vor  Fa- 
der også  skamme  sig  over  os.  Der  er  dem,  der  siger,  at  religion  er 
for  kvinder  og  gamle  mænd.  Der  er  mange,  der  ikke  vil  komme  til 
Kirken,  fordi  deres  venner  kunne  træffe  at  se,  at  de  gik  til  Kirken. 
Skulle  vi  skamme  os  over  evangeliet?  Nej.  Derefter  talte  han  om  præ- 
stedømmet. Har  vi  hørt  noget  om  det,  før  vi  kom  ind  i  Kirken?  Hvor- 
for ikke?  Vi,  som  har  sluttet  en  pagt  med  Gud,  ved  det.  Han  talte  og- 
så om  præstedømmets  magt.  Efter  en  sang-trio  talte  missionspræsident 
Junius  M.  Sorensen  om,  hvad  Jesu  Kristi  Kirke  kan  gøre  for  at  hjælpe 
vore  medmennesker,  og  talte  dernæst  om  forholdet  mellem  mennesket 
og  Gud.  Verden  forstår  ikke  det  åndelige,  og  hvorfor  ikke?  Det  er 
fordi  det  ikke  har  nogen  forbindelse  med  himlen.  Tilstede  76. 

Alle  konferencens  møder  var  under  præsidium  af  missionspræsident 
Junius  M.  Sorensen  og  under  ledelse  af  distriktspræsident,  ældste 
William  J.  Murri. 

Konferencen  sluttede  med  en  meget  vellykket  bazar  mandag  aften. 
Kvindelig  hjælpeforening  havde  arrangeret  det  hele  meget  smukt  og 
fornøjeligt.  Der  indledtes  med  en  underholdning,  som  udførtes  af 
G.  U.  F.s  forskellige  klasser.  Derefter  fulgte  auktion  over  mange  dej- 
lige håndarbejder,  og  så  spredtes  folk  til  de  forskellige  boder.  Det  var 
en  virkelig  fin  aften,  og  alle  morede  sig  godt.  Tilstede  ca.  115. 

W.M. 


København  distrikt,  2.,  3.  og  4.  oktober. 

Konferencen  startede  med  den  bedste  kon- 
cert, der  længe  har  været  i  København;  det 
blev  en  oplevelse  for  de  222  tilstedeværende. 
Det  ville  være  synd  at  fremhæve  enkelte  num- 
re, for  alle  var  af  virkelig  høj  kvalitet.  Dog 
skal  ældste  A.  Leron  Johnsen  roses  for  sin 
dirigentvirksomhed;  man  kunne  se  og  høre, 
at  der  virkelig  var  lagt  et  stykke  arbejde  for  da- 
den  af  denne  unge  missionær.  Desuden  så  man 

Distriktspræsident        meget   til    et    andet    flittigt   menneske,    nemlig 
David  N.  Morrell.  .s.  T  ®,     , 

missionær,    søster    Inger   Fischer;    den    eneste 

gang,  søster  Fischer  kunne  holde  sig  en  lille  pause,  var  medens  mis- 
sionspræsident Junius  M.  Sorensen  holdt  sin  tale.  Tak  alle,  både  so- 
lister og  koret,  for  jeres  store  arbejde  og  indsats. 

Præstedømmets  møde  søndag  morgen  var  et  virkelig  godt  møde; 
her  var  en  god  ånd  tilstede,  og  der  blev  holdt  virkelig  gode  taler, 
først  af  missionspræsident  Sorensen  om,  at  vi  kan  og  skal  forberede 
os  en  plads  i  den  celestiale  verden,  og  dernæst  af  2.  rådgiver  i  mis- 
sionspræsidentskabet,  præsident  Ernest  Anton  Jensen,  der  formanede 

medlemmer  og  ikke  mindst  præstedømmet  til  at  vise  lydighed.  Mø- 
det var  som  alle  de  andre  møder  under  ledelse  af  distriktspræsident, 
ældste  David  N.  Morrell,  der  i  dette  møde  sluttede  med  nogle  guldkorn 
til  præstedømmets  medlemmer.  Tilstede  ialt  46. 

Kvindelig  hjælpeforening  holdt  samtidig  møde  under  ledelse  af  sø- 
ster Mary  G.  Sørensen.  Søster  Karla  Andersen,  præsidentinden  for 
Kvindelig  hjælpeforening  i  Amager  gren,  talte  over  emnet:  »Tjener  vi 
Herren  bedst  ved  vort  eksempel  eller  ved  det,  vi  siger?«  hvorefter 
søster  Mary  G.  Sorensen  talte  om  »Vælg  i  dag,  hvem  I  vil  tjene«.  1. 
rådgiver  i  missionspræsidentskabet,  præsident  Ejnar  Nielsen,  talte 
derefter  til  søstrene.  Under  mødet  sang  Kvindelig  hjælpeforenings 
sangkor  et  par  smukke  sange  under  ledelse  af  søster  Valborg  Jørgensen. 
Tilstede  39. 

Søndagsskolen  var  på  en  måde  konferencens  højdepunkt.  Hvor  var 
det  dejlig  at  høre  disse  børn,  der  stod  op  med  en  frimodighed,  som 
vi  voksne  kunne  lære  meget  af.  Vi  hørte  talere  og  sang  fra  alle  grene 
i  distriktet.  Anna-Lise  og  Jonna  fra  Amager  sang  »Nu  titte  til  hinan- 
den«, og  disse  to  små  var  så  ivrige,  at  deres  pianist,  søster  Fischer, 
slet  ikke  kunne  nå  at  komme  til  klaveret,  før  de  var  i  gang.  Annie  Jen- 
sen og  Inge  Magnussen  fra  København  sang  »Mer  Hellighed  giv  mig«; 
der  er  ganske  godt  »stof«  i  disse  to  piger;  det  ville  være  til  alles  glæ- 
de, om  de  ville  synge  noget  oftere  for  os.  Også  Slagelse  gren  mødte 
frem  med  en  duet,  søstrene  Gudrun  og  Annelise  Petersen,  der  med 
deres  smukke  stemmer  sang  »Nu  er  somrens  tid  forbi«.  »Jeg  elsker 
Gud  i  himlen«  blev  sunget  af  Karen  Margrethe  Valentiner,  et  af  Kø- 
benhavns store  sanghåb.  Desuden  må  vi  ikke  glemme  børnesangkorene 
fra  København  og  Amager;  glimrende  gjort  af  børnene.  Det  var  en  helt 
igennem  vellykket  søndagsskole  med  183  tilstede,  deraf  mange  under- 
søgere. 

Om  det  specielle  møde,  der  begyndte  umiddelbart  efter  søndags- 
skolen, skal  kun  siges,  at  det  tjente  til  vore  missionærers  ros,  det  var 
vel  tilrettelagt  og  veludført  fra  først  til  sidst.  Emnet  var  »Liv  i  over- 
flod«, og  det  blev  belyst  fra  alle  sider  på  en  fremragende  måde.  Under 
dette  møde  havde  vi  alle  lejlighed  til  at  opretholde  Kirkens  og  mis- 
sionens autoriteter,  og  dette  blev  gjort  med  100  pet.  Tilstede  ialt  76. 
Det  var  synd  for  dem,  der  gik  efter  søndagskolen;  de  gik  glip  af 
noget  godt. 

Om  eftermiddagen  var  der  dåbsmøde  for  to  af  vore  venner:  Annie 
og  Holger  Jensen  blev  døbt  af  ældste  Bent  A.  Jensen,  deres  store 
broder,  og  de  fik  håndspålæggelse  af  henholdsvis  broder  Helgo  Jensen, 
deres  morfar,  og  broder  Knud  Hentzen.  De  to  nye  søskende  bydes 
hjertelig  velkommen  i  Kirken. 

Præsident  Ernest  Anton  Jensen  talte  til  aftenmødet  meget  å  propos 
om  sangens  betydning  for  Kirken,  og  om  hvorledes  vi  skal  bruge 
vore  sangtalenter.  Ældste  A.  Leron  Johnsen  sang  »Jerusalem«  og  fik 
alle  til  at  lytte.  Aftenens  anden  taler  var  præsident  Ejnar  Nielsen,  hvis 

tale  kort  kan  resumeres  i  »dersom  vi  forbliver  i  trofasthed  overfor 
Gud  til  enden,  vil  han  skænke  os  livets  trone«.  Koret  sang  »Herlig 
er  Zion«,  og  til  slut  talte  missionspræsident  Junius  M.  Sorensen  over 
1.  trosartikel:  »Vi  tror  på  Gud,  den  evige  Fader,  og  på  hans  Søn,  Je- 
sus Kristus,  og  på  den  Helligånd.«  Der  var  tilstede  ialt  ved  dette 
møde  169. 

Alle  konferencens  møder  var  under  præsidum  af  missionspræsident 
Junius  M.  Sorensen  og  under  ledelse  af  distriktspræsident,  ældste  Da- 
vid N.  Morrell. 

Mandag  aften  havde  Kvindelig  hjælpeforening  deres  bazar,  der  i  år 
var  holdt  helt  i  fransk  stil.  Der  var  på  forhånd  gjort  meget  ud  af 
dekorationer  og  alt  det  ydre,  men  det  var  ikke  alene  det  ydre,  der 
var  O.  K.,  alt  var  umådeligt  godt,  og  det  tjener  bestyrelsen  til  tak,  ære 
og  pris.  Underholdningen,  før  salget  blev  påbegyndt,  blev  udført  af 
søskende  og  missionærer  og  vakte  stor  lykke.  Der  var  tilstede  ialt 
158,  og  Kvindelig  hjælpeforening  fik  et  fint  overskud  af  aftenen. 

Om  konferencen  som  helhed  kan  siges,  at  der  var  gjort  meget,  for 
at  alt  skulle  klappe,  og  det  lykkedes  over  al  forventning.  En  god  konfe- 
rence var  det,  den  blev  placeret  blandt  de  bedste  konferencer  i  Kø- 
benhavn distrikt. 

O.  R. 


Nyt  fra  hjælpeorganisationerne 


Kvindelig  hjælpeforening. 

På  opfordring  fra  mange  søstre  bringer  vi  her  den  tale, 
som  søster  Mary  G.  Sorensen  holdt  ved  Kvindelig  hjælpe- 
forenings møde  søndag  morgen  ved  distriktskonferencerne. 

Vælg  i  dag,  hvem  I  vil  tjene. 

Til  enhver  kommer  det  ansvar  at  skulle  vælge  sin  vej;  den  brede 
vej,  som  fører  til  ødelæggelse,  eller  den  snævre  vej,  der  fører  til  evigt 
liv. 

Ordene  hos  Samuel,  den  lamanitiske  profet,  de  ord,  som  han  udtalte 
for  så  mange  år  siden,  er  lige  så  bindende  for  os  i  dag.  Han  sagde 

(Helaman  14:30):  »Kom  i  hu,  mine  brødre ,  I  er  frie,  I  har  lov 

til  at  gøre,  som  I  vil;  thi  Gud  har  givet  jer  kundskab,  og  han  har  gjort 
jer  fri.« 

»Han  har  skænket  jer  evnen  til  at  kende  det  gode  fra  det  onde,  og 
han  har  givet  jer  frihed  til  at  vælge  liv  eller  død;  og  I  kan  gøre  godt 
og  blive  bragt  tilbage  til  det  gode  eller  blive  gengældt  med  det  gode, 
eller  I  kan  gøre  ondt  og  blive  gengældt  med  det,  som  er  ondt.« 

Næst  efter  livet  selv,  er  retten  til  at  lede  dette  liv  Guds  største  gave 
til  mennesket.  Vor  Fader  i  himlen  havde  til  hensigt,  at  hver  mand  og 
hver  kvinde  skulle  have  sin  egen  fri  vilje.  Derfor  må  der  være  gode 
og  onde  kræfter  i  verden,  og  mennesket  må  vælge  den  vej,  han  vil 
vandre.  Det  er  Herrens  formål,  at  mennesket  skal  blive  ligesom  han. 
Han  har  givet  os  reglerne  og  gjort  stien  klar,  som  vil  lede  os  tilbage 
til  hans  nærværelse. 

Med  den  frie  vilje  kommer  der  ansvar,  ansvaret  for  at  kende  det 
gode  fra  det  onde,  og  med  denne  kundskab  kommer  ansvaret  for  at 
vandre  oprigtigt  for  ham.  Handlefrihed  skal  værdsættes  mere  end  no- 
gen anden  ting,  jorden  kan  give.  Det  er  en  guddommelig  gave.  Enten 
man  er  født  i  fattigdom  eller  rigdom,  skulle  hvert  menneske  have 
denne  gudgivne  rettighed. 

Vi  tror,  at  vi  alle  vil  blive  straffet  for  det,  vi  gør  forkert,  og  belønnet 
for  vore  gode  gerninger.  Hvis  dette  er  sandt,  må  vi  have  vor  handle- 
frihed til  at  gøre  og  tænke  selv  uden  nogen  anden  magt.  Vi  må  elske 
sandheden.  Vi  er  ansvarlige  ikke  blot  for  enhver  handling,  men  også 
for  hvert  unyttigt  ord,  siger  Frelseren  i  Matt.  12:36. 

Til  hvert  menneske,  som  bor  på  jorden,  er  givet  magten  til  at  gøre 
godt  eller  ondt,  til  at  gøre  livet  til  noget  stort  og  skønt  og  gavnligt, 
eller  til  at  leve  et  liv,  som  ikke  er  godt  for  nogen,  men  fyldt  med  skam, 
falskhed  og  vanære.  Jesus,  den  store  blide  lærer,  som  altid  var  rede 
og  villig  til  at  hjælpe  og  til  at  vise  den  vej,  som  ville  bringe  os  lykke 
og  evigt  liv,  sagde  i  Matt.  7:13-14:  »Gå  ind  ad  den  snævre  port;  thi  vid 
er  den  port  og  bred  den  vej,  som  fører  til  fortabelsen,  og  mange  er  de, 
der  går  ind  ad  den;  og  snæver  er  den  port  og  trang  den  vej,  som  fø- 
rer til  livet,  og  få  er  de,  der  finder  den.« 

Der  var  et  par  unge  forældre,  som  for  kort  tid  siden  sagde  til  mig: 
»Vort  lille  barn  prøver  på  at  gøre  alt,  hvad  hun  ser  os  gøre.«  Dette 
er  rigtigt  om  alle  børn,  de  er  fødte  efterlignere  og  ønsker  at  gøre,  som 
de  voksne  gør.  De  prøver  på  at  spise,  tale,  gå  og  gøre  tusind  andre 
ting,  som  de  ældre  gør.  Hvor  mange  af  deres  handlinger  vil  vi  blive 
holdt  ansvarlige  for?  Når  vore  børn  efterligner  os,  er  vi  så  stolte  af 
deres  handlinger?  Gør  de  de  ting,  som  de  har  set  os  gøre?  Lad  os 
standse  og  stille  os  selv  nogle  få  spørgsmål.  Elsker  vi  Herren?  Elsker 
vi  vor  næste?  Holder  vi  sabbaten  hellig?  Finder  vi  fejl  hos  vore  ven- 
ner og  hos  dem,  der  har  myndigheden?  Kommer  vi  til  vore  møder,  og 
betaler  vi  vor  tiende  og  vort  fasteoffer?  Hvis  vi  undlader  at  holde 
Herrens  befalinger,  kan  vi  så  vente,  at  vore  børn  skal  ære  Hans  ord? 
Ja,  det  er  sandt,  at  vi  har  vor  frie  vilje  til  at  gøre,  som  vi  vil,  men 
husk,  at  sand  lykke  kommer,  når  vi  siger  som  Josva  (24:15)  »Men  jeg 
og  mit  hus,  vi  vil  tjene  Herren!« 

Lad  os  se  os  omkring  i  nogle  minutter  og  se,  hvem  der  er  virkelig 
lykkelige  mennesker.  De  findes  blandt  dem,  som  elsker  Herren  og 
stadig  prøver  at  tjene  ham  og  holde  hans  befalinger.  Har  De  nogen- 
sinde  standset  op   og  tænkt   på,   at   det  liv,   et  menneske  lever,  gen- 

spejles  i  hans  ansigt.  Der  kan  vi  finde  glæde,  sorg,  ærlighed,  falskhed, 
sympati  eller  hitterhcd  og  mange  andre  træk. 

»Mennesket  er  til  for  at  nyde  glæde.«  Herren  har  aldrig  haft  den 
hensigt,  at  fordi  han  har  givet  os  love  og  befalinger  at  efterleve,  skulle 
vi  ikke  være  glade,  når  vi  udforer  dem.  Vi  kan  dyrke  munterhed  i  alt, 
hvad  vi  udfører.  En  munter  person  finder  altid  en  udvej  til  at  få 
tingene  gjort.  Det  er  ikke  arbejde,  der  gør  livet  til  en  byrde,  men  den 
bekymring  og  den  indstilling  vi  har  angående  det  arbejde,  der  skal 
udføres.  Det  minder  mig  om  en  lille  historie,  der  fandtes  i  en  skole- 
bog, da  jeg  var  barn.  Den  gamle,  gnavne  skruptudse  sad  ved  den 
mørke,  slimede  dam  og  kvækkede  og  kvækkede  dag  og  nat  og  bekla- 
gede sig  over,  at  verden  var  lavet  af  vand  og  var  meget  våd.  Fluen 
sagde:  »Nej,  den  er  fuld  af  edderkopper  og  meget  tør.«  Møllet,  som  kun 
kommer  ud  om  natten,  sagde:  »Verden  er  et  meget  mørkt  sted  at  leve 
i.«  Og  så  holdt  den  smukke  lærke  op  med  at  synge,  længe  nok  til  at 
sige:  »Verden  er  våd  og  tør,  den  er  mørk  og  lys,  himlen  er  blå,  og 
verden  er  fuld  af  sang.« 

Enhver  af  os  ville  vælge  at  være  sammen  med  en  munter  person, 
hellere  end  med  en,  som  altid  beklager  sig  over  et  eller  andet.  Vi  el- 
sker at  være  i  nærheden  af  dem,  vi  elsker  udtrykket  i  deres  øjne  og 
tonen  i  deres  stemme.  Børn  bliver  hurtigt  tiltrukket  af  en  glad  person. 
Munterhed  er  en  velsignelse,  men  det  er  en  velsignelse,  som  man  selv 
kan  udvikle.  Det  menneske  er  i  sandhed  egenkærligt,  som  nyder  andres 
munterhed  og  samtidig  ikke  gør  noget  selv  for  at  lette  sine  omgivel- 
sers byrde.  Det  er  lige  så  let  at  sige  et  muntert  og  opmuntrende  ord 
som  et  kritisk  eller  beklagende.  Der  kræves  måske  lidt  øvelse  af  nogle 
af  os,  men  efter  en  stund  vil  det  blive  en  vane,  og  vi  vil  kun  sige 
godt  om  vore  medmennesker.  Nogle  mennesker  beklager  sig  over 
alt  og  alle,  og  andre  ser  altid  noget  godt  ved  alt.  Det  minder  mig  om 
de  to  spande,  som  hænger  ved  brønden.  De  hænger  begge  i  et  langt 
reb,  de  har  begge  det  samme  arbejde  at  gøre,  når  den  ene  går  ned, 
går  den  anden  op.  Den  ene  var  pessimist  og  sagde:  »Det  gør  ingen  for- 
skel, hvor  fuld  jeg  kommer  op,  jeg  går  altid  tom  tilbage.«  Den  anden 
spand  var  optimist  og  svarede:  »Det  gør  lige  meget,  hvor  tom  jeg  kom- 
mer ned,  jeg  kommer  altid  fuld  op.« 

Det  er  det  samme  med  folk;  det  gør  ingen  forskel,  hvor  meget  eller 
hvor  godt  nogle  udfører  deres  ting,  der  er  altid  nogle,  der  finder  fejl 
og  kritiserer  og  tror,  de  kan  gøre  det  bedre.  Måske  kunne  vi  gøre  det 
bedre,  men  husk  dette  næste  gang  du  føler,  at  du  vil  finde  fejl  hos 
nogle,  der  har  stillinger,  og  hos  dem,  der  er  kaldet  til  at  præsidere 
over  os,  at  vi  ikke  er  dem,  der  blev  kaldet  til  at  udføre  det  specielle 
arbejde,  og  derfor  skylder  vi  den  person  vor  loyalitet  og  vor  støtte. 
Blot  et  venligt  smil,  et  venligt  håndtryk  eller  et  venligt  ord  er  alt, 
hvad  der  måske  er  nødvendigt  for  at  hjælpe  den  person  over  en  van- 
skelig situation. 

Har  du  nogensinde  standset  op  for  at  tænke  på,  at  af  alle  de  ting, 

som  Herren  skabte  på  denne  jord,  er  mennesket  det  eneste  væsen,  der 
kan  smile.  Blomsterne,  træerne  og  fuglene  kan  ikke  smile.  Dette  er 
en  gave,  som  Herren  har  givet  til  mennesket  alene.  Et  smil  koster  intet, 
men  betyder  meget  for  dem,  som  modtager  det.  Et  smil  kan  ikke  købes, 
tigges,  lånes  eller  stjæles,  for  det  er  ikke  godt  for  nogen,  før  det  gives 
bort.  Hvis  du  møder  nogen,  som  er  alt  for  træt  eller  har  for  travlt 
til  at  smile,  så  giv  ham  et  af  dine  smil.  Der  er  intet,  der  giver  en  fø- 
lelse af  tillid,  sikkerhed  og  tryghed  som  et  kærligt  smil. 

Vælg  i  dag  hvem  I  vil  tjene. 

Hvorledes  kan  vi  tjene  bedst?  Et  menneske  tjener  altid  bedst,  når 
han  er  i  en  behagelig,  munter  sindsstemning.  Det  er  lige  så  let  at  smile 
som  at  rynke  panden,  lige  så  let  at  sige  de  ord,  som  vil  give  fornyet 
mod  og  håb  som  at  sige  de  ord,  der  kritiserer  og  finder  fejl,  og  som 
vil  efterlade  et  grimt  stik.  Husk,  at  jo  mere  munterhed  du  giver  bort, 
jo  mere  har  du  tilbage.  Dette  er  sandt:  Dit  ansigt  viser,  hvad  slags 
menneske  du  er.  Hvis  du  er  munter  og  glad,  vil  dit  ansigt  vise  det, 
lige  så  vel  som  verden  kan  læse  i  dit  ansigt,  hvis  du  er  en  pessimist. 
Du  kan  selv  vælge,  hvad  du  ønsker  at  være.  Jeg  har  fundet,  at  det 
som  regel  er  de  mennesker,  der  er  muntre,  der  modtager  den  største 
glæde  ved  at  tjene  Herren  og  holde  hans  befalinger.  Hver  af  os  kan 
vælge  den  vej,  vi  vil  gå,  men  husk  også,  at  vi  kan  ikke  tjene  to  herrer. 
Hvis  vi  virkelig  elsker  Herren  af  hele  vort  hjerte,  sind,  sjæl  og  styrke, 
vil  vi  finde  glæde,  fred  og  trøst  ved  at  tjene  ham.  Hvis  vi  virkelig  el- 
sker Herren,  vil  vi  også  elske  vore  medmennesker. 

Jeg  tror,  I  alle  kender  den  lille  historie,  men  jeg  vil  gerne  gentage 
den  her.  Abou  Ben  Adam  vågnede  en  nat  af  en  dyb  søvn  og  så  i  halv- 
mørket i  værelset  en  engel,  der  skrev  i  en  gylden  bog.  Han  spurgte  en- 
gelen, hvad  det  var,  han  skrev.  Engelen  svarede:  »Navnene  på  dem, 
som  elsker  Herren.«  »Og  er  mit  navn  imellem  dem?«  spurgte  Abou. 
Men  engelen  svarede  nej  og  forsvandt  så.  Den  næste  aften  kom  enge- 
len igen  og  skrev  i  bogen.  Abou  Ben  Adam  sagde  til  engelen:  »Hvis 
mit  navn  ikke  er  iblandt  dem,  der  elsker  Herren,  så  skriv  mig  ned  som 
en,  der  elsker  sine  medmennesker,«  Jeg  tror,  at  hvis  vi  virkelig  elsker 
vore  medmennesker,  elsker  vi  også  Herren.  Husk  de  ord,  som  Frelseren 
sagde:  »Alt  hvad  I  gører  mod  en  af  disse  mine  små,  har  I  gjort  mod 
mig.«  Vi  må  alle  lære  at  tjene  vore  medmennesker,  hvis  vi  virkelig  vil 
tjene  Herren. 

Vi  lader  vor  dårligste  karakter  komme  frem,  når  vi  kritiserer  og 
finder  fejl.  At  finde  fejl  bliver  let  en  vane  og  spreder  sig  så  som  en 
sygdom.  Det  driver  munterhed  og  glæde  bort.  Enhver  har  fejl,  og  vi 
kan  finde  dem,  hvis  vi  prøver,  men  der  er  også  noget  godt  i  enhver, 
og  vi  kan  finde  det,  hvis  vi  ser  efter  det.  Herren  har  givet  os  så  meget, 
der  er  godt,  så  meget,  der  er  smukt  i  denne  verden,  vi  skulle  ikke 
have  tid  til  at  søge  efter  noget,  der  er  af  lav  natur.  Prøv  i  nogle  få 
dage  kun  at  se  det  gode  hos  dine  venner,  og  du  vil  blive  overrasket 

over,  hvor  megen  mere  glæde,  du  vil  modtage,  og  hvor  små  deres  fejl 
vil  blive.  Hvis  vi  alvorligt  ønsker  at  vandre  oprigtigt  for  Herren,  vil 
vi  ikke  have  tid  til  at  se  hinandens  fejl,  men  vi  vil  have  travlt  med  al 
prøve  på  at  rette  vore  egne.  Næste  gang  vi  bliver  fristet  til  at  sige 
et)  uvenligt  ord  ord  om  nogen,  så  stands  et  øjeblik  og  sig  så  noget 
godt  i  stedet  for.  Vi  vil  blive  så  meget  lykkeligere,  og  vi  vil  få  en 
ven  i  stedet  for  en  fjende. 

De  fleste  mennesker  har  en  eller  anden,  som  har  været  et  ideal,  som 
de  følger,  eller  vi  ønsker  ofte,  at  vi  kunne  blive  ligesom  en  bestemt  per- 
son. De  fleste  gange  er  det  ikke  en  eller  anden  heltedåd,  som  de  har 
gjort,  der  har  vundet  vor  beundring,  men  denne  persons  karakter  og 
egenskaber;  penge  og  rigdom  kan  ikke  købe  lykke,  men  kærlighed, 
barmhjertighed  og  forståelse  overfor  vore  medmennesker  bringer  os 
venner  og  lykke. 

Vi  skulle  anbringe  vore  idealer  hojt  og  så  stræbe  efter  at  leve  op  til 
vore  idealer.  Der  er  noget,  vi  altid  må  huske.  Der  kan  være  en  eller 
anden  dreng  eller  pige,  der  ser  på  os.  Du  eller  jeg  er  måske  deres  ideal. 
Vil  vi  lade  dem  i  stikken?  Gør  vi  nogensinde  noget,  som  vil  få  dem  til 
at  skamme  sig  over  os?  Hver  eneste  sidste  dages  hellig  har  et  stort 
ansvar,  ikke  blot  overfor  sin  familie,  men  overfor  alle  dem,  vi  kom- 
mer i  kontakt  med.  Vi  kan  lære  dem  evangeliet  hver  dag,  hvis  vi  gør, 
hvad  der  er  ret.  Eksemplet  taler  altid  højere  end  ord. 

Denne  lille  hændelse,  som  jeg  gerne  vil  fortælle  Dem,  er  sand.  Der 
var  en  ung  mand,  som  havde  en  stilling  i  et  stort  oliefirma  i  Califor- 
nien. Efter  at  han  havde  arbejdet  for  selskabet  i  nogen  tid,  kaldte  di- 
rektøren ham  ind  på  sit  kontor  og  spurgte  ham:  »Jeg  forstod,  da  jeg  an- 
tog Dem,  at  De  var  en  sidste  dages  hellig,  er  det  rigtigt?«  Den  unge 
mand  svarede:  »Ja,  det  er  det.«  Så  sagde  hans  direktør:  »Forleden  af- 
ten, da  jeg  sad  i  en  restaurant  og  spiste,  så  jeg  Dem  ved  et  andet  bord, 
og  De  drak  kaffe  sammen  med  Deres  ledsager«.  »Åh,«  svarede  den  un- 
ge mand,  »som  regel  drikker  jeg  ikke  kaffe,  men  engang  imellem,  når 
jeg  er  ude  sammen  med  de  andre,  tager  jeg  en  kop«.  Så  sagde  direktø- 
ren: »Jeg  så  Dem  også  for  kort  tid  isiden  sammen  med  nogle  andre 
mænd,  og  De  røg  en  cigaret«.  »Det  gør  jeg  som  regel  heller  ikke«, 
sagde  han,  »men  engang  imellem,  når  jeg  er  ude  sammen  med  de  an- 
dre, tager  jeg  en  cigaret«.  Så  sagde  hans  direktør:  »Vi  har  ingen  plads 
i  dette  firma  til  en  mand,  som  ikke  kan  leve  op  til  de  standarder,  han 
har  lært.  Jeg  ved,  Deres  Kirke  har,  hvad  de  kalder  Visdomsordet,  det 
er  en  god  læresætning;  De  har  lært  fra  Deres  ungdom,  at  den  var 
god  for  Dem  at  følge,  og  jeg  kan  ikke  i  mit  firma  have  en  mand,  som 
ikke  gør,  hvad  han  har  lært  er  rigtigt,  da  jeg  så  heller  ikke  kan  have 
tillid  til  ham  her«. 

Denne  unge  mand,  som  kunne  have  været  et  godt  eksempel  for  sine 
omgivelser,  havde  kastet  den  vidunderlige  lejlighed  til  at  lære  andre 
om  evangeliet  bort.  Vi  gør  måske  noget,  der  er  lidt  forkert,  og  tror, 
at  vi  kun  skader  os  selv;  men  vi  skader  andre  lige  så  meget.  Vi  kan 

endda  have  den  indflydelse  på  andre,  at  de  ikke  modtager  evangeliet 
på  grund  af  de  ting,  vi  gør. 

Lad  os  altid  huske,  hvem  vi  er,  og  betragte  det  som  den  største  vel- 
signelse, vi  kan  få,  at  være  medlemmer  af  denne  vidunderlige  Kirke. 
Det  er  vor  pligt  at  gøre  alt,  hvad  der  er  muligt,  for  at  overholde  Kir- 
kens standarder.  Vi  kan  ikke  vente,  at  andre  skal  gøre  vor  del.  Dette 
er  Herrens  værk,  og  hvor  velsignede  er  vi  ikke  ved  at  være  i  stand 
til  at  gøre  lidt  for  at  hjælpe  værket  til  at  gå  fremad.  Herren  kan  meget 
let  klare  sig  uden  vor  hjælp,  Kirken  trænger  ikke  så  meget  til  os,  som 
vi  trænger  til  Kirken. 

Lad  os  derfor  gøre  alt,  hvad  vi  kan,  og  gøre  det  på  en  behagelig  og 
glad  måde.  Et  godt  motto  at  sige  hver  morgen  er:  Vælg  i  dag,  hvem  I 
vil  tjene,  men  jeg  og  mit  hus  vi  vil  tjene  Herren. 

Mary  G.  Sorensen. 


Søndagsskolen. 

Nadververs  for  november — december  1954: 

Jeg  søger  dig  me\d  angrende  sind, 
jeg  ved  jo,  du  elsker  mig. 
Ved  denne  nadver,  Frelser  kær, 
jeg  vil  erin\dre  {dig. 

Endnu  engang  har  vi  et  nyt  nadververs.  Det  synes,  som  om  hvert 
eneste  af  disse  vers  kan  have  en  dybere  betydning  for  os,  hvis  vi 
blot  vil  tænke  over  dem. 

Nadveren  er  en  af  vor  Kirkes  hellige  ordinancer,  og  vi  bør  nyde 
den  med  ærbødighed,  både  i  vore  tanker  og  vore  handlinger.  Disse 
nadververs  er  givet  til  os,  for  at  vi  kan  holde  vort  sind  borte  fra 
verdslige  ting,  og  for  at  vise  os  den  åndelige  betydning  af  nadveren. 
Medens  nadveren  omdeles  til  medlemmerne,  bør  vi  tænke  på  Kristi 
store  offer  og  på,  at  denne  ordinance  er  til  minde  om  det  offer,  han 
har  gjort  for  os. 

Nogle  af  søndagsskolerapporterne  kom  sent  ind,  men  de  fleste  af 
dem  kom  i  rette  tid.  Aalestrup,  en  hjemme-søndagsskole,  var  den  før- 
ste, fulgt  af  Løgstør  og  Fredericia.  Jeg  påskønner  i  sandhed  det  ar- 
bejde, som  søndagsskole-sekretærerne  udfører  med  udarbejdelsen  af 
disse  rapporter. 

Må  Herren  velsigne  os  alle  i  vort  arbejde. 

Søndagsskolens  hovedbestyrelse. 

Primary. 

Jeg  har  fået  svar  fra  nogle  få  Primary-foreninger  angående  scrap- 
bogen, som  vi  gerne  vil  sende  til  Primary-hospitalet  i  Salt  Lake  City, 
men  jeg  vil  gerne  høre  fra  dem  allesammen,  før  vi  bestemmer  os  til 

at  gøre  noget,  for  hvis  vi  skal  gennemføre  det,  må  alle  foreningerne 
sende  oplysninger  om  deres  gren.  Jeg  beder  Dem  venligst  skrive  så 
snart  som  muligt  og  lade  mig  vide,  hvad  De  mener. 

Der  er  een  ting,  som  er  absolut  nødvendigt  for  at  få  en  god  klasse, 
og  det  er  forberedelsen  af  lektierne.  Hvis  vi  har  en  klasse  at  under- 
vise, bør  vi  kende  vort  emne  så  godt,  at  vi  er  en  del  af  det.  Gennemlev 
Deres  lektier,  vær  begejstret,  få  en  sådan  forståelse  og  vær  så  fyldt 
af  Deres  emne,  at  De  absolut  må  fortælle  nogen  om  det.  Forbered  Dem 
ikke  en  dag  i  forvejen,  men  en  uge  i  forvejen,  så  De  har  rigelig  tid  til 
at  tænke  over  det  og  forandre  på  det,  hvis  det  er  nødvendigt.  Men 
fremfor  alt,  vær  begejstret!  Det  er  den  eneste  måde,  hvorpå  De  kan 
fastholde  børnenes  opmærksomhed. 

Må  Herren  velsigne  Dem  i  Deres  arbejde. 

Primary  hovedbestyrelse. 

Gensidig  Uddannelses-forening. 

Lærere  og  lærerinder,  giver  I  de  unge  i  jeres  klasser  lejlighed  til 
at  gøre  sig  fortjent  til  de  belønninger,  som  de  er  antagelige  til?  Forkla- 
rer I  det  fulde  program  til  dem,  så  de  ved,  hvad  de  skal  gøre?  Dette 
er  jeres  pligt,  og  I  bør  sørge  for,  at  hver  af  de  unge  mænd  og  unge 
piger  ved,  hvad  der  kræves  af  dem,  for  at  de  kan  modtage  disse  be- 
lønninger. 

Særlig  de  unge  piger  har  mange  ærestegn  og  belønninger,  som  de 
kan  få,  hvis  de  blot  vil  arbejde  for  dem.  Det  er  altfor  galt,  hvis  en 
ung  pige  afskæres  fra  at  modtage  sin  belønning,  fordi  en  lærerinde 
for  to  år  siden  måske  ikke  fortalte  hende,  at  hun  måtte  overvære  26 
nadvermøder  i  løbet  af  et  år  for  at  få  sin  belønning. 

I  lærere  og  lærerinder  må  sørge  for,  at  I  forstår  programmet,  og 
derefter  sørge  for,  at  jeres  klasse  forstår  det  lige  så  godt  som  I  selv. 

Rapporterne  for  oktober  kom  godt  ind  med  Amager  endnu  en 
gang  som  den  første,  Fredericia  og  Kolding  som  nummer  to  og  Ran- 
ders som  nummer  tre.  Som  altid  var  der  nogle  få,  der  kom  sent,  men 
tak  til  alle,  som  har  sendt  dem  ind,  for  det  gode  arbejde,  I  udfører. 

G.  U.  F.s  hovedbestyrelse. 

Genealogisk  forening. 

Det  genealogiske  arbejde,  og  hvorledes  planen  virker. 

Når  jeg  kommer  omkring  i  missionen,  får  jeg  mange  spørgsmål  an- 
gående det  genealogiske  arbejde,  og  da  jeg  har  haft  meget  at  gøre  med 
denne  vigtige  gren  af  Kirkens  arbejde,  idet  jeg  har  arbejdet  både  i 
wardet  og  staven  så  vel  som  i  templet  i  et  tidsrum  af  mange  år,  me- 
ner jeg,  at  nogle  få  bemærkninger  vil  være  på  sin  plads  og  måske 
hjælpe  til  at  klarlægge  nogle  af  de  stillede  spørgsmål. 

Allerførst  vil  jeg  fremhæve,  at  alle  genealogiske  skemaer  skal  sendes 
til  hovedbestyrelsen  på  missionskontoret,  før  de  sendes  til  Salt  Lake 

City,  og  grunden  dertil  er,  at  de  bliver  kontrolleret  af  dem,  der  ved, 
hvad  der  kræves,  og  det  gøres  naturligvis  for  at  spare  tid,  arbejde 
og  penge. 

Og  så  spørger  man  måske,  hvorfor  skemaerne  skal  sendes  til  Salt 
Lake  City  til  Terapel-Index-bureauet,  før  arbejdet  kan  udføres  i  temp- 
let. Dette  kunne  blive  en  lang  historie,  men  jeg  vil  prøve  på  at  for- 
klare med  så  få  ord  som  muligt,  hvorfor  denne  forandring  blev 
indført 

Nødvendigheden  af  en  bestemt  plan  blev  klart  indset  af  ældste 
Nephi  Anderson  så  tidligt  som  i  oktober  1911,  da  han  var  sekretær  i 
Genealogical  Society,  og  på  det  tidspunkt  sagde  han  bl.  a.:  »...  Denne 
forening,  eller  en  hvilken  som  helst  organisation,  der  udvikler  sig 
af  denne  forening,  må  have  et  omhyggeligt  gennemarbejdet,  men  fuld- 
komment system  til  nøjagtig  registrering  og  kontrollering,  så  arbejdet 
i  templet  kan  udføres  uden  forvirring  og  uden  at  det  gøres  flere  gan- 
ge.« (Utah  Genealogical  Magazine,  januar  1912). 

For  at  vise,  hvad  der  kan  ske  med  fordobling  af  navne,  kan  jeg  for- 
tælle, at  man  har  fundet  ud  af,  at  endog  i  Nauvoo  blev  der  udført  dåb 
for  nogle  afdøde  personer  så  ofte  som  fem  gange,  og  i  årene  derefter 
er  det  blevet  opdaget,  at  dåb  er  blevet  udført  indtil  fjorten  gange  for 
samme  person,  så  man  kan  straks  indse  nødvendigheden  af  at  have 
en  plan,  som  kan  forhindre  disse  genparter. 

At  overvinde  denne  situation  var  et  vanskeligt  arbejde,  men  under 
ledelse  af  ældste  John  A.  Widtsoe  og  hans  komité  blev  dette  arbejde 
påbegyndt  i  november  1921,  og  de  startede  det,  der  nu  er  kendt  som 
»Tempel-Index-bureauet«;  denne  plan  blev  fremsat  for  et  specielt 
møde  af  præsidenterne  og  skriverne  ved  templerne,  og  de  indså  na- 
turligvis nødvendigheden  af  en  sådan  plan  og  opmuntrede  ældste 
Widtsoe  og  hans  komité  til  at  forelægge  planen  for  Kirkens  Første 
Præsidentskab. 

Komitéen  udnævnte  broder  Harry  H.  Russell  til  leder  af  Index-bu- 
reauet,  og  sammen  udarbejdede  de  et  kort-system.  Det  blev  besluttet 
af  komitéen,  at  et  kort  skulle  udarbejdes  for  hver  begavelse,  der  blev 
udført  i  hvert  af  de  forskellige  templer,  med  navnet  på  den  person, 
som  fik  begavelsen,  tilligemed  alle  de  oplysninger  og  data,  der  var 
nødvendige.  Til  sidst  fandt  man  frem  til  et  kort,  der  syntes  at  imøde- 
gå alle  de  krav,  der  kunne  stilles,  og  dette  nødvendiggjorde,  at  et  nyt 
system  blev  udarbejdet,  millioner  af  kort  skulle  laves,  og  de  skulle 
gennemgås  mange  gange.  Et  fuldkomment  kartoteksystem  skulle  ud- 
arbejdes, så  hvert  navn  var  let  at  finde  blandt  alle  de  millioner  af 
navne,  og  således  blev  et  vidunderligt  værk  fuldført. 

Det  er  grunden  til,  at  alle  familiegruppe-skemaer  skal  sendes  til 
Tempel-Index-bureauet,  for  at  det  kan  kontrolleres,  om  der  allerede 
findes  et  kort,  og  om  arbejdet  er  udført,  eller  om  der  skal  laves  et 
kort  for  de  navne,  der  sendes  ind,  så  arbejdet  kan  blive  udført. 

Ernest  Anton  Jensen,  2.  rådgiver  i  missionspræsidentskabet. 

tKredslærerindernes  budskab 

»Og  se  til,  at  I  har  tro,  håb  og  kærlighed,  og  da  vil  I  altid 
være  rig  på  gode  gerninger«.  (Alma  7:24). 

Formål:  At  stimulere  udviklingen  af  tro,  håb  og  kærlighed,  så  at 
gode  gerninger  vil  blive  resultatet. 

Tro,  omtalt  forst  i  Almas  citat  ovenfor,  er  af  væsentlig  betydning  for 
en  hvilken  som  helst  bestræbelses  sukces  og  fremgang. 

Profeten  fremsatte  følgende  derom: 

Tænk  på  Dem  selv  og  se,  om  ikke  troen  er  den  bevægende  årsag  til 
al  handling  hos  Dem  selv;  og  dersom  den  er  den  bevægende  årsag  hos 
Dem,  er  den  det  da  ikke  også  hos  alle  fornuftsvæsener?  Men  ligesom 
troen  er  den  bevægende  årsag  til  al  handling  i  timelige  anliggender,  er 
den  det  også  i  åndelige  ...  Men  troen  er  ikke  alene  virksomhedens 
princip,  men  også  kraftens  ...  Havde  det  ikke  været  for  troens  princip 
eller  grundsætning,  ville  verdenerne  aldrig  være  blevet  skabt  eller  men- 
nesket være  blevet  dannet  af  støvet.  Troen  er  det  princip,  hvorigennem 
Jehova  virker,  og  ved  hvilket  han  udøver  magt  over  alle  timelige  så  vel 
som  åndelige  ting.  (Forelæsninger  om  troen). 

I  »Forelæsninger  om  troen«  bliver  det  fortalt  os,  at  troen  »er  vished, 
vi  har  om  det  usetes  eksistens«.  Om  dette  emne  sagde  Ralph  Waldo 
Emerson:  »Alt,  hvad  jeg  har  set,  lærer  mig  at  sætte  min  lid  til  Skaberen 
med  hensyn  til  alt  det,  jeg  ikke  har  set«. 

Nødvendigheden  af  både  tro  og  gerninger  er  et  emne,  der  drøftes  i 
vid  udstrækning  både  i  den  hellige  skrift  og  af  fremragende  teologer. 
Af  disse  kilder  kommer  vi  til  den  slutning,  at  tro  er  roden  til  al  ger- 
ning. Angående  den  gensidige  afhængighed  af  tro  og  gerninger  gav 
Jakob  i  Det  nye  Testamente  følgende  vidnesbyrd: 

»Hvad  nytter  det,  mine  brødre!  om  en  siger,  han  har  tro,  når  han 
ikke  har  gerninger?  Kan  troen  måske  frelse  ham?  Hvis  en  broder  eller 
søster  mangler  klæder  eller  dagligt  brød,  og  en  af  jer  siger  til  dem:  Gå 
bort  i  fred,  klæd  jer  varmt  og  spis  jer  mæt,  men  ikke  giver  dem  det, 
legemet  behøver  —  hvad  nytter  det  så?  Sådan  er  det  også  med  troen; 
hvis  den  ikke  har  gerninger,  er  den  i  sig  selv  død.  Men  nu  kunne  én 
sige:  Du  har  tro,  jeg  har  gerninger.  Så  vis  mig  din  tro  uden  gerninger, 
og  jeg  vil  gennem  mine  gerninger  vise  dig  min  tro«.  (Jakob  2:14 — 18). 

Håb  er  beslægtet  med  tro  og  opmuntrer  til  gode  gerninger,  men  det 
har  hverken  troens  vitalitet  eller  bevægende  kraft. 

Kærlighed  er  ifølge  apostlen  Paulus  af  største  betydning  i  alle  gode 
gerninger.  Ånden,  der  ledsager  gerningerne,  afgør  i  høj  grad  det  gode, 
der  opnås.  Alle  gerninger  bør,  hvis  de  skal  være  af  nogen  virkning, 
være  blandet  med  kærlighed.  I  Mormons  Bog  fortæller  Mormon  os,  at 
»den  kærlighed,  som  er  Kristi  rene  kærlighed,  forbliver  evindelig;  og 
den,  som  på  den  yderste  dag  findes  i  besiddelse  af  den,  med  ham  er 
alt  vel«.  (Moroni  7:47). 

Et  af  præsident  George  Albert  Smiths  yndlingsudtryk  var:  »Elsk 
folk  til  at  gøre  det  rette«. 

Apostlen  Paulus  siger: 

»Og  havde  jeg  end  profetisk  gave  og  kendte  alle  hemmeligheder  og 
sad  inde  med  al  kundskab,  og  havde  jeg  al  tro,  så  jeg  kunne  flytte 
bjerge,  men  ikke  havde  kærlighed  ...  gavnede  det  mig  intet ...  Så  bliver 
da  tro,  håb,  kærlighed,  disse  tre  ...  Kærligheden  ophører  aldrig«.  (I 
Kor.  13:2,  3,  8,  13). 

Kærlighed  er  af  så  fundamental  betydning  i  den  kærlighedsgerning, 
der  kendetegner  vor  Kvindelige  hjælpeforening,  at  det  udtryk,  der 
sidst  omtaltes  af  Paulus  blev  valgt  som  dets  motto  —  »Kærligheden 
ophører  aldrig«.  (I  kor.  13:8). 

Gode  gerninger  er  et  naturligt  produkt  af  tro,  håb  og  kærlighed.  Dis- 
se tre  egenskaber  sammenlagt  frembringer  gode  gerninger  i  overflod. 


fKredsfærernes  budskab. 

Trosartiklerne 

Artikel  6:  »Vi  tror  på  den  samme  organisation,  som  fandtes  i  den 
oprindelige  kirke,  nemlig  apostle,  profeter,  hyrder,  lærere,  evangeli- 
ster o.  s.  v.«. 

Organisationen  i  den  oprindelige  kirke. 

I  den  kirke,  der  blev  organiseret  af  Frelseren,  da  han  vandrede  på 
jorden,  var  der  apostle,  profeter,  evangelister,  hyrder  (Efes.  4:11), 
halvfjerds  (Luk.  10:1—11),  ældster  (Ap.  Gern.  4:23),  biskopper  (til- 
synsmænd (1.  Tim.  3:1),  præster  (Åb.  1:6),  lærere  (Ap.  Gern.  13:1) 
og  diakoner  (menighedstjenere)  (1.  Tim.  3:8 — 12).  Før  året  1830  fand- 
tes der  ikke  en  kirke  på  jorden  med  alle  disse  guddommeligt  beskikke- 
de embedsmænd.  Et  stort  frafald  havde  fundet  sted  fra  den  frelsens 
vej,  som  var  blevet  fastsat  af  Frelseren.  Et  altomfattende  frafald  fra 
Kristi  Kirke  var  i  virkeligheden  sket.  Dette  frafald  var  forudsagt. 
Esajas  erklærede  (se  Es.  24:5):  »Vanhellig  blev  jorden  under  dem, 
som  bor  der,  thi  loven  krænked  de,  overtrådte  budet,  brød  den  evige 
pagt.«  Paulus  siger  i  II.  Tes.  2:3:  »Først  må  jo  frafaldet  komme  og 
lovløshedens   menneske,    fortabelsens    søn,    åbenbares.«    Dette    frafald 

begyndte  i  apostlenes  dage  (se  1.  Johs.  2:18) :  » således  er  allerede 

nu  mange  antikrister  trådt  frem.«  Siden  den  periode,  der  fulgte  lige 
efter  de  fordums  apostles  tid,  og  indtil  det  nittende  århundrede,  har 
ingen  organisation  hævdet  at  have  fået  direkte  åbenbaring  fra  Gud. 
Tværtimod  har  kirkelige  embedsmænd  i  århundreder  lært,  at  forbin- 
delse med  himlen  var  ophørt,  at  miraklernes  tid  var  forbi,  og  at  nu- 
tiden fuldstændig  er  afhængig  af  fortiden  med  hensyn  til  vejledning. 
Næppe  var  Kirken  blevet  organiseret  af  Frelseren,  før  mørkets  mag- 

ter  stillede  sig  op  imod  dem.  Selv  i  de  dage,  da  Herren  personlig 
var  på  jorden,  var  der  forfølgelse  imod  ham  og  hans  disciple.  Der  er 
hlevet  en  ubestridelig  afvigelse  mellem  organiseringen  af  Kirken  ved 
Frelseren  selv  og  de  kirker,  der  findes  i  verden  i  dag. 

Organiseringen  af  Jesu  Kristi  Kirke  af  Sidste  Dages  Hellige  om- 
fatter: Det  Første  Præsidentskab,  som  udgør  Kirkens  præsiderende 
kvorum;  præsidenten  er  Kirkens  præsiderende  højpræst.  De  Tolvs 
Råd,  bestående  af  tolv  mænd,  som  er  apostle,  på  rette  måde  organiseret 
og  konstitueret  som  De  Tolvs  Kvorum.  De  halvfjerds's  Råd.  Det  Præsi- 
derende Riskopråd.  Hvor  de  hellige  bor  fast,  organiseres  der  Zions 
stave,  hvor  stavspræsidenten  præsiderer.  Myndigheden  til  denne  orga- 
nisation blev  gengivet  ved  besøg  af  guddommelige  væsener. 


Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 


Fra  missionsmarken 


VejIe:Efter  lang  tids  søgen  er  det  endelig  lykkedes  missionærerne  i 
Vejle  at  skaffe  et  dejligt  mødelokale,  så  vi  igen  kan  afholde  alle  vore 
møder. 

Det  første  møde  blev  afholdt  i  lokalet  den  1.  august.  Den  10.  og  11. 
september  havde  Vejle  gren  besøg  af  samtlige  missionærer  fra  Aarhus 
distrikt;  den  10.  kl.  19,30  var  der  arrangeret  en  fest,  der  indledtes  med 
»Der  er  et  yndigt  land«  og  bøn  ved  distriktspræsidenten  for  Aarhus 
distrikt,  ældste  Finn  Thomsen.  Derefter  fulgte  en  afvekslende  under- 
holdning: sangsolo  ved  ældste  Grant  R.  Ipsen,  Silkeborg,  tre  sketches 
fra  Vejle,  to  duetter  ved  missionærerne,  søster  Thersa  Ferrell  og  sø- 
ster June  Pehrson,  mundharpesolo  af  hr.  Pedersen,  Vejle,  en  sketch  fra 
Randers,  sangsolo  ved  ældste  Gerald  A.  Jensen,  Herning,  samt  en 
sketch  ved  ældste  Rasmus  Jensen,  Horsens,  hvorefter  programmet 
sluttede  med  sangen  »Velsign,  o  Gud,  dit  folk«  og  bøn  ved  broder  Carl 
Hansen,  Vejle.  Efter  programmet  solgtes  der  forfriskninger,  og  de  22 
missionærer  overnattede  i  lokalet  og  hos  broder  og  søster  Carl  Hansen. 
Lørdag  morgen  den  11.  september  afholdtes  et  vidnesbyrdmøde,  og 
derefter  spistes  der  middag  hos  broder  og  søster  Hansen. 

Vi  glæder  os  meget  over  den  gode  fremgang,  der  er  sket  i  Vejle  gren. 

M.  S. 

Randers:  Mandag  den  13.  september  havde  Randers  gren  besøg  af 
distriktspræsident,  ældste  Werner  S.  Rønne  fra  Aalborg,  som  fremviste 
nogle    film    fra    den    amerikanske    ambassade,    først    »Guldgravernes 

dødsdal«,  dernæst  en  interessant  film  fra  De  forenede  Staters  oplys- 
ningstjeneste, og  til  sidst  en  vestamerikansk  kreaturopkøber.  Der  var 
54  til  stede;  vi  havde  en  dejlig  aften,  som  vi  siger  tak  for. 

Torsdag  den  30.  september  kl.  19  var  der  dåbsmøde  i  kirken  i  Ran- 
ders gren.  Mødet  var  under  præsidium  og  ledelse  af  grensforstanderen, 
ældste  Frederick  L.  Gregersen,  og  indledtes  med  sangen  »Nærmere 
Gud  til  dig«  og  bøn  ved  ældste  Bent  A.  Jensen.  Derefter  talte  ældste 
Bent  A.  Jensen  ud  fra  Johs.  Evangelium  og  ældste  Frederick  L.  Gre- 
gersen ud  fra  Johs.  Evangelium  og  Paulus'  breve  til  efeserne.  Dåbs- 
mødet  sluttede  med  sangen  »Kom  dog  alle,  store,  sma«  og  bøn  ved 
ældste  Frederick  L.  Gregersen.  Til  stede  var  i  alt  22.  Følgende  blev 
døbt:  Aksel  Kristian  Pedersen,  Oda  Pedersen,  Hans  Jørgen  Randrup 
Pedersen,  Lillian  Randrup  Pedersen,  Lissi  Randrup  Pedersen  og  Gre- 
the Randrup  Pedersen,  og  vi  ønsker  hermed  den  store  familie  til  lykke 
med  medlemsskabet  i  Jesu  Kristi  Kirke. 

A.  S. 


Skive:  Lørdag  den  2.  oktober  var  der  indbudt  til  en  lille  festlighed  i 
Skive  grens  lokaler.  Vi  havde  den  store  glæde  at  have  to  kvindelige 
missionærer  fra  Aalborg,  søster  Karin  I.  Aronson  og  søster  Lucille 
Hallam,  på  besøg.  Sammen  med  vore  to  missionærer,  ældste  Marion 
Davidson  og  ældste  David  Hansen,  havde  de  held  med  at  få  en  dejlig 
og  hyggelig  aften  ud  af  det  for  søskende  og  venner. 

Kl.  19,30  indledte  ældste  Hansen  festen  med  at  byde  velkommen,  og 
efter  sangen  »Vi  glædes  og  frydes«  blev  der  holdt  bøn  ved  søster  Ane 
Marie  Bjørnskov.  Tiden  blev  derefter  overgivet  til  en  lokal  tryllekunst- 
ner, »Mr.  Andy«,  som  forstod  at  underholde  på  en  fiks  og  morsom  må- 
de med  forskellige  tryllerier.  Fru  Gudrun  Laursen  gav  os  et  par  numre 
på  harmonika,  og  søster  Jensen  Damgaard  læste  et  par  digte  af  Jeppe 
Aakjær  på  jysk.  Derefter  fortsatte  den  afvekslende  underholdning  med, 
at  søster  Aronson  fik  alle  til  at  synge  med  på  »Mester  Jakob«,  og  tiden 
gik  så  med  forskellige  små  konkurrencer.  Ind  imellem  blev  der  budt 
»popcorn«  rundt.  Inden  festen  sluttede,  blev  der  serveret  en  lille  fikst 
anrettet  og  velsmagende  dessert  og  dertil  en  læskedrik,  altsammen  til- 
lavet og  serveret  af  missionærerne.  Som  slut  på  aftenen  hørte  vi  en 
sang  af  fru  Maren  Larsen  »De  nære  ting«.  Grensforstanderen,  broder 
Alfred  Jensen,  sluttede  med  bøn.  Der  var  20  søskende  og  venner  sam- 
lede, og  vi  er  alle  taknemmelige  for  den  dejlige  aften. 

B.  M. 


Skive:  Lørdag  den  4.  september  åbnede  Primary  i  Skive  med  en  ud- 
flugt til  Virksund,  ca.  20  km  fra  Skive.  Vi  samledes  i  kirken  kl.  2  til 
bøn  og  sang,  hvorpå  vi  begav  os  ud  til  den  ventende  »tolver«.  Humøret 
var  højt  under  køreturen,  som  vi  rigtig  nød,  trods  den  trange  plads. 
Undervejs   gjorde  vi  holdt   ved  de  berømte   Brudalshøje  og   nød  ud- 

sigten.  Ved  3-tiden  var  vi  i  Virksund.  Mange  af  os  smed  straks  fodtøjet 
og  soppede  rundt  i  strandkanten,  hvor  vi  fandt  tang,  vandmænd,  rejer, 
fine  skaller  o,s.v.  Kl.  halvfire  blev  der  kaldt  sammen,  og  vi  spiste  og 
drak  vor  medbragte  eftermiddagsmad  i  græsset.  Bagefter  legede  vi  for- 
skellige lege.  Vejret  var  som  bestilt  med  dejligt  solskin,  midt  i  alt  det 
triste  vejr,  vi  har  haft  både  før  og  efter  turen. 

Eftermiddagen  fik  alt  for  hurtigt  ende.  Ved  5-tiden  kørte  vi  hjemad. 
Denne  gang  gjorde  vi  holdt  i  Ørslevkloster,  hvor  vi  var  inde  at  se  den 
gamle  klosterkirke.  Humøret  var  lige  så  strålende  som  på  udturen,  vi 
sang  og  morede  os  og  nåede  alt  for  hurtigt  hjem  til  Skive.  Vi  sluttede 
turen  med  sang  og  taksigelse  i  kirken.  Til  stede  i  alt  21.  Det  var  en 
dejlig  tur,  som  vi  vil  mindes  længe. 

O.  E. 


Eftermiddag smaden  nydes  i  græsset. 

Løgstør:  I  Løgstør  gren  afholdes  der  lørdag  den  11.  september  en 
filmsaften.  Aftenen  indledtes  med  sangen  »Vi  glædes  og  frydes«  og  bøn 
ved  ældste  Juan  Hansen,  Aalborg.  Distriktspræsidenten,  ældste  Werner 
S.  Rønne,  fremviste  tre  meget  interessante  film,  og  ældste  Gary  Jensen 
gav  en  mundharmonikasolo.  Der  er  ingen  tvivl  om,  at  det  for  de  tilste- 
deværende var  en  god  og  udbytterig  aften,  som  sluttede  med  sangen,  »O, 
min  Fader,  du  som  kender«,  og  bøn  ved  broder  C.  Larsen,  Aalestrup. 

Til  stede  var  15  søskende  og  venner. 

E.  A. 

Odense:  Lørdag  den  4.  september  blev  Primary  åbnet  i  Odense  gren. 
Efter  at  der  var  holdt  bønnemøde  under  ledelse  af  søster  Inge  Ander- 
sen, der  forelagde  programmet  for  eftermiddagen,  begyndte  Primary 
mødet  kl.  15,30.  Efter  sangen  »Jeg  elsker  Gud  i  himlen«,  bøn  ved  æld- 
ste Figat  H.  Breum  og  sangen  »To  kære  navne«  hørte  vi  en  trio  ved 
Kirsten  Klokker  Hansen,  Karen  Andersen  og  Karin  Jensen,  der  sang 
»Jeg  be'r  til  dig«;  broder  Harald  Gjennerskov  Jensen  læste  en  historie: 
»Hvad  kommer  det  mig  ved«,  drengene  i  skovmandsklassen  opførte 
en  lille  sketch,  og  missionærerne  viste  derefter  børnene  en  morsom 
leg.  Børnene  legede  og  morede  sig  til  kl.  16,30,  hvorefter  der  blev  ser- 
veret budding  med  rød  sovs  og  saftevand  med  småkager.  Vi  sluttede 
med  bøn  ved  Preben  Olesen  og  sangen  »Jeg  takker  dig,  Fader«.  Både 
børnene  og  de  voksne  var  enige  om,  at  det  var  en  dejlig  fest;  Primary 
var  herefter  åbnet  for  vinteren.  Vi  beder  Herren  være  med  os  i  vort 
arbejde  med  at  lede  børnene  fremad  til  vor  himmelske  Fader.  Til  stede 
28  børn  og  25  voksne. 


Primary  i  Odense 

Hjørring:  Langt  oppe  i  den  nordlige  del  af  Jylland  i  en  lille  by, 
der  hedder  Hjørring,  har  Jesu  Kristi  Kirke  også  en  lille  gren  med  nog- 
le få  medlemmer,  og  vi  var  allesaimmen  meget  taknemmelige  over  den 
28.  august  at  have  besøg  af  vor  distriktspræsident,  ældste  Werner  S. 
Rønne,  og  hans  kammerat,  ældste  Robert  Raldwin,  som  viste  os  nogle 
film.  Vi  begyndte  festen  med  sangen  »Hav  tak  for  Profeten«  og  bøn. 
Vi  så  derefter  de  forskellige  film,  og  ind  imellem  var  der  optræden  af 
medlemmer  fra  Hjørring.  Efter  underholdningen  spiste  vi  os  alle  mæt- 
te i  de  dejlige  kager,  som  vi  hver  især  havde  medbragt.  Efter  at  vi 
havde  sluttet  aftenen,  var  vi  alle  enige  om,  at  vi  havde  haft  en  vid- 
underlig aften,  og  vi  vil  gerne  takke  alle,  som  har  medvirket  dertil. 
TAK!  —  Til  stede  23. 

Med  hilsen  Hjørring  gren. 


Hjørring:  Onsdag  den  15.  september  genåbnedes  GUF  i  Hjørring 
gren.  GUF  har  her  været  lukket  i  mere  end  et  år.  Vi  havde  lavet  det 
hele  lidt  festligt  og  havde  nogle  konkurrencer  og  forskellige  lege.  Det 
varede  ca.  halvanden  time,  og  derefter  spiste  vi  dessert  og  lavede  lidt 
sjov.  Hjørring  er  kun  en  lille  gren,  og  derfor  var  vi  kun  7  til  stede;  en 
anden  grund  til,  at  der  var  så  få,  var  et  øsende  regnvejr.  Vi  håber  på, 
at  der  vil  komme  flere  ud  til  GUF,  og  vi  prøver  på  at  skabe  interesse 
for  den  blandt  vore  medlemmer.  Trods  de  få  tilstedeværende  til  vore 
møder,  har  vi  altid  en  dejlig  tid  sammen. 

Vi  beder  Gud  velsigne  GUF  i  den  danske  mission,  at  flere  og  flere 
kan  opdage,  hvilket  rigt  udbytte  de  kan  få  ud  af  de  ting,  de  lærer  i 
GUF.  E.  N. 


GUF  i  Hjørring. 

Herning:Den  21.  august  afholdt  Herning  gren  en  bazar  i  et  lejet  lo- 
kale. Missionspræsident  Junius  M.  Sorensen  og  søster  Sorensen  var  til 
stede.  Der  indledtes  med  lidt  underholdning,  og  derefter  åbnedes  der 
for  forskellige  boder.  Resultatet  var  et  godt  overskud  til  grenen.  — 
Herning  gren  ønsker  herigennem  at  sige  tak  til  alle,  som  på  nogen 
måde  har  været  med  til  at  muliggøre  den  vellykkede  bazar. 

Den  17.  september  holdt  Herning  gren  en  lille  grensfest,  hvor  di- 
striktspræsidenten,  ældste  Finn  Thomsen,  var  til  stede.  Efter  at  vi 
havde  åbnet  med  sang  og  bøn,  så  vi  tre  film  fra  Amerika,  afvekslende 
med  sang  af  missionærerne,  søster  Thersa  Ferrell  og  søster  June  Pehr- 
son  fra  Aarhus.  Ældste  Finn  Thomsen  holdt  en  afskedstale  og  takkede 
søskende  og  venner  i  Herning  gren  for  den  tid,  han  har  været  distrikts- 
præsident.  Vi  sluttede  med  sang  og  bøn.  Til  stede  18. 

T.  H. 

Aarhus:  Onsdag  den  8.  september  kl.  15  holdt  Primary  i  Aarhus  en 
lille  fest  som  optakt  til  vinterens  arbejde.  Der  var  mødt  17. 

Præsidentinden,  søster  Annelise  Staking,  bød  velkommen  til  børnene 
og  de  forældre,  som  var  til  stede.  Efter  sang  og  bøn  sang  missionæ- 
rerne, søster  Thersa  Ferrell  og  søster  June  Pehrson,  en  munter  duet. 
Da  solen  var  så  venlig  at  skinne,  gik  vi  alle  ud  i  haven  og  legede  for- 
skellige morsomme  lege,  hvori  vi  alle  deltog  og  morede  os  dejligt.  Efter 
en  times  forløb  samledes  vi  igen  i  kirken,  hvor  vi  fik  dejlig  æblekage 


Primary  i  Aarhus 

med  flødeskum  og  saftevand.  Den  lille  fest  sluttede  med  sang  og  bøn,  og 
søster  Staking  takkede  alle  for  deres  tilstedeværelse  og  bad  alle  tage 
en  ven  med  næste  gang,  så  vor  Primary  kan  vokse,  da  det  er  en  stor 
velsignelse  for  børnene,  at  vi  lærer  dem  evangeliet  gennem  Primary. 

H.  H. 

Aarhus:  Onsdag  den  5.  oktober  holdt  GUF  i  Aarhus  høstfest  i  kir- 
kens festsal.  Selv  om  det  just  ikke  var  høstvejr,  det  regnede  og  stor- 
mede, var  der  alligevel  mødt  58  op  med  godt  humør  og  8  lagkager  til 
fælles  fortæring.  Salen  var  omdannet  til  en  lade  med  neg,  vognhjul, 
guirlander  og  havelygter  og  satte  straks  os  alle  i  feststemning.  Festen 
begyndte  med  sang  og  bon,  og  umiddelbart  derefter  fik  to  bikubepiger, 
søster  Tove  Frandsen  og  søster  Birthe  Thomsen,  deres  certifikat  som 
æresbier,  og  de  holdt  hver  en  lille  tale. 


Høstfest  i  Aarhus 

Underholdningen  var  tilrettelagt  således,  at  hver  klasse  i  GUF  havde 
sin  del  af  programmet,  der  bestod  af  forskellige  morsomme  sketches, 
oplæsning  og  sang.  Efter  underholdningen  blev  der  spillet  op  på  gram- 
mofon til  en  god  times  høstbal,  hvor  vi  alle  svingede  os  på  gulvet.  Un- 
der dansen  blev  der  serveret  lagkage  og  andre  forfriskninger.  Festen 
sluttede  med  sang  og  bøn,  og  alle  var  enige  om,  at  man  havde  haft  en 
vidunderlig  aften,  med  et  godt  humør  og  en  god  ånd  til  stede  under 
hele  festen. 

Lørdag  den  25.  september  deltog  kirkens  spejdere  i  en  turnering 
med  Aarhus  skovkolonne.  Vi  startede  i  øsende  regnvejr,  men  med  vort 
bekendte  gode  humør,  på  en  »dejlig«  natmanøvre.  Vi  udholdt  alle  stra- 
badserne og  var  ærlig  talt  godt  trætte  efter  turen,  men  resultatet  ude- 
blev heller  ikke,  thi  det  viste  sig,  at  af  23  deltagende  patruljer  blev  vi 
placeret  som  nummer  2,  og  af  de  9  troppe,  som  deltog,  placerede 
troppen  sig  som  den  bedste.  —  Vi  har  også  startet  en  ulveflok,  hvor 
der  den  første  aften,  vi  havde  møde,  var  3,  men  den  efterfølgende  var 
vi  7  til  stede,  og  det  tegner  fint  med  vore  spejdere  her  i  Aarhus,  og  vi 
har  al  mulig  grund  til  at  være  glade  for  fremgangen  med  spejderne,  og 
vi  håber  og  beder  alle,  at  de  fortsat  må  have  støt  fremgang  med  deres 
arbejde. 

tf.  tf. 

Frederikshavn:  Frederikhavn  gren  havde  lørdag  den  4.  september 
inviteret  medlemmer  og  undersøgere  til  en  hyggeaften.  Festen  blev 
åbnet  med  sang  og  bøn,  og  grensforstanderen,  broder  Jens  Christensen, 
bød  velkommen.  Distriktspræsidenten,  ældste  Werner  S.  Rønne,  og 
ældste  Laurel  D.  Madsen,  begge  fra  Aalborg,  foreviste  tre  meget  inter- 
essante talefilm  fra  Amerika,  afvekslende  med  anden  underholdning; 
fru  Magda  Christensen  oplæste  et  smukt  digt,  og  ældsterne  Allen  Elia- 
son  og  Grant  Smith  sang  en  duet.  Der  blev  sluttet  med  sang  og  bøn, 
det  var  en  dejlig,  opbyggende  aften.  Til  stede  21. 


E.  C. 


DÅB 


FREDERIKSHAVN : 

18.    september: 

Ase  Jensen  Westergård  Christi- 
ansen, døbt  af  ældste  S.  La  Var 
Christensen,  håndspålæggelse  af 
Bruno  Naumann. 


ODENSE: 

18.    september: 

Asker  Jensen,  døbt  af  ældste 
Glenn  Smith,  håndspålæggelse  af 
ældste  Figat  H.  Breum. 

Tove  Minna  Gehring  Jensen, 
døbt  af  ældste  Glenn  Smith, 
håndspålæggelse  af  ældste  Figat 
H.  Breum. 

Karin    Jensen,   døbt    af    ældste 
William    Murri,    håndspålæggelse 
af  ældste  Glenn  Smith. 
2  5.    september: 

Vibeke  Harck  Larsen,  døbt  af 
ældste  Figat  H.  Breum,  håndspå- 
læggelse af  missionspræsident  Ju- 
nius  M.  Sorensen. 


RANDERS: 

3  0.    september: 

Aksel  Kristian  Pedersen,  døbt 
af  ældste  Bent  A.  Jensen,  hånds- 
pålæggelse af  ældste  Fred.  L. 
Gregersen. 

Oda  Pedersen,  døbt  af  ældste 
Fred  L.  Gregersen,  håndspålæg- 
gelse af  ældste  Bent  A.  Jensen. 

Lilian  Randrup  Pedersen,  døbt 
af  ældste  Bent  A.  Jensen,  hånds- 
pålæggelse af  ældste  Fred.  L.  Gre- 
gersen. 

Lissi  Randrup  Pedersen,  døbt  af 
ældste  Fred.  L.  Gregersen,  hånds- 
pålæggelse af  ældste  Bent  A.  Jen- 
sen. 

Hans  Jørgen  Randrup  Pedersen, 
døbt  af  ældste  Bent  A.  Jensen, 
håndspålæggelse  af  ældste  Fred. 
L.  Gregersen. 

Grethe  Randrup  Pedersen,  døbt 
af  ældste  Fred.  L.  Gregersen, 
håndspålæggelse  af  ældste  Bent 
A.  Jensen. 


Vi  ønsker  de  nye  søskende  hjertelig  til  lykke  og  velkommen  i  Kirken! 

Ordinationer: 

Vejle:  19.  september:  Hans  Jørgen  Sørensen  ordineret  til  lærer  af 
ældste  Marlin  R.  Anderson. 

Odense:  26.  september:  Erik  René  Elm  ordineret  til  lærer  af  Erik 
Andersen. 

Poul  Helge  Becker  Pedersen  ordineret  til  lærer  af  ældste  Ernest 
Anton  Jensen. 

Jesper  Birch  Nielsen  ordineret  til  lærer  af  ældste  William  Murri. 

Harald  Gjennerskov  Fischer  Jensen  ordineret  til  præst  af  ældste 
Keith  Mortensen. 

Kristian  Alexander  Grundt  Larsen  ordineret  til  diakon  af  Terje 
Schiller. 

Aarhus:  3.  september:  Børge  Gottlieb  Carlo  Møller  ordineret  til 
diakon  af  ældste  Finn  Thomsen. 

Jørn  Frede  Espersen  ordineret  til  diakon  af  Svend  Aage  Staking. 

Henry  Christian  Haupt  ordineret  til  diakon  af  ældste  Peer  K.  Kri- 
stensen. 

Herning:  19.  september:  Thomas  Christian  Hyldgård  ordineret  til 
præst  af  ældste  Gerald  A.  Jensen. 

Randers:  4.  oktober:  Elo  Eriksen  ordineret  til  lærer  af  ældste  Bent 
A.  Jensen. 

Alfred  Peter  Hjort  Sørensen  ordineret  til  lærer  af  ældste  Fred.  L. 
Gregersen. 

Emigrationer: 

Amager:  Den  22.  juli  er  Anny  Birkelund  Jensen  emigreret  til 
Brigham  City,  Utah. 

Aalborg:  Den  26.  august  er  Anne-Lise  Andersen  emigreret  til  Salt 
Lake  City,  Utah. 

Herning:  Den  16.  september  er  Edgar  Dodd,  Bagna  Katrine  Hen- 
riksen Dodd,  Tommy  Dodd,  Ivy  Dodd,  Alice  Dodd  og  Thora  Mary 
Ann  Dodd  emigreret  til  Las  Vegas,  Nevada. 

Missionæraf  løsninger: 

Følgende  missionærer  er  blevet  hæderlig  afløst  fra  deres  arbejde  i 
den  danske  mission: 

i.  november: 

Ældste  Werner  S.  Bønne  efter  sidst  at  have  arbejdet  som  distrikts- 
præsident  i  Aalborg. 

Ældste  Finn  A.  Thomsen  efter  sidst  at  have  arbejdet  som  distrikts- 
præsident  i  Aarhus. 


Werner  S.  Rønne.  Finn  A.  Thomsen. 

